«Магўг юртидаги... Гўг» ким? | Тадқиқ сони\nТИЛИДА ЎҚИШ аймара албан амхар арабча арман ачоли бенгала бикол бислама болгар валяйта венгер вьетнам ган грек грузин гуарани гужарати дат деху иврит игбо илоки инглиз индонез исланд исоко испан итальян йоруба каннада каонде каталан кечуа (Боливия) кечуа (Имбабура) кикамба кикуйю киньяруанда кирибати кирунди конго корейс креол (Гаити) креол (Маврикий) крио латиш литва лози лувале луганда лунда луо майя македон малагаси малайя малаялам мамбуе-лунгу маратҳ михе монгол ндебеле (Зимбабве) немис непал нидерланд норвег ньянжа озарбайжон озарбайжон (кирилл ёзувида) оромо осетин отетела пангасинан панжоб папьяменто (Аруба) папьяменто (Кюрасао) поляк португал румин руньянкоре рус самар-лейте санго сапотек (истмус) себуан сейшель креол серб серб (лотин ёзувида) сидама сингал словак словен сранан-тонго суахили суахили (Конго) тагал тай тамил телугу тив тиграй тожик тотор тувалу тумбука турк туркман туркман (кирилл ёзувида) украин урду фижи фин форс француз хауса хилигайнон хинди хири-моту хитой (путунхуа, анъанавий) хитой (путунхуа, соддалаштирилган) хорват цоцил чех чилуба читонга читонга (Малави) чичева чичемба чияо чуваш шарқий увеа швед шона эстон эфик япон ўзбекча қирғиз қозоқ\nҲизқиё китобида тилга олинган «Магўг юртидаги... Гўг» ким?\nБир неча йиллар давомида, адабиётларимизда «Магўг юртидаги... Гўг» (Яъжуж-Маъжуж), самодан отилганидан кейин Шайтон Иблисга берилган ном деб тушунтириб келинган. Бу, Ваҳий китобида Шайтон Иблис бутун дунё бўйлаб Худонинг халқига қарши чиқадиганларнинг етакчиси сифатида тасвирланганига асосланганди (Ваҳ. 12:1–17). Шунга кўра, Гўг ёки Яъжуж, бу Шайтоннинг бошқа бир башоратли номи деган фикр келиб чиққан эди.\nБироқ бундай тушунтириш айрим муҳим саволларга сабаб бўлди. Нима учун? Қуйидагиларга назар солайлик: Гўг мағлуб бўладиган вақтга ишора қилиб, Яҳова у ҳақида шундай деган: «Турли йиртқич қушларга ва ёввойи ҳайвонларга ўлжа бўлади» (Ҳиз. 39:4). Кейин Яҳова қўшимча қилиб: «Бу ҳодисалар рўй берган куни Гўг ва унинг тўдаси учун Мен бир қабристон ҳозирлайман»,— деган (Ҳиз. 39:11). Аммо қандай қилиб руҳий мавжудот «турли йиртқич қушларга ва ёввойи ҳайвонларга ўлжа» бўлиши мумкин? Қай йўсин Шайтонга ер юзида «қабристон» ҳозирланишининг иложи бор? Муқаддас Китобда, Шайтон 1 000 йилга тубсизликка қамалиши тўғрисида аниқ айтилган. У на ўлжа бўлади, на қабристонга кўмилади (Ваҳ. 20:1, 2).\nБиламизки, 1 000 йилнинг охирида Шайтон тубсизликдан озод этилади ва «ернинг тўртта бурчагидаги халқларни — Яъжуж билан Маъжужни йўлдан оздириб, уларни жангга йиғиш учун чиқади» (Ваҳ. 20:8). Агар Шайтоннинг ўзи Гўг бўлса, демак у ўзини-ўзи йўлдан оздириши керак бўляпти. Шу боис, Ҳизқиё башоратидаги «Гўг» ҳам, Ваҳий китобидаги «Яъжуж» ҳам Шайтонни ифодаламайди.\nУнда, «Магўг юртидаги... Гўг» ким? Бу саволга жавоб топиш учун, Муқаддас Китобни тадқиқ қилиб, Аллоҳнинг халқига ким ҳужум қилишини аниқлаб олишимиз лозим. Муқаддас Ёзувларда нафақат «Магўг юртидаги... Гўг» ҳужуми, балки «Сурия шоҳи [«шимол шоҳи», ЯДТ]» ҳужуми ва «ер юзи подшоҳлари» ҳужуми тўғрисида ҳам айтилган (Ҳиз. 38:2, 10–13; Дон. 11:40, 44, 45; Ваҳ. 17:14; 19:19). Буларнинг бари алоҳида ҳужумларни тасвирлайдими? Бундай бўлиши эҳтимолдан йироқ. Шубҳасизки, Муқаддас Китобда турли номлар остида ўша-ўша ҳужум назарда тутиляпти. Нега бундай хулоса қилишимиз мумкин? Чунки Аллоҳнинг Каломида айтилганига кўра, ер юзидаги барча халқлар, Армагеддон жангига олиб келадиган ўша сўнгги ҳужумда иштирок этишади (Ваҳ. 16:14, 16).\nХудонинг халқига қилинадиган сўнгги ҳужум борасида юқорида келтирилган барча оятларни солиштиргач, «Магўг юртидаги... Гўг» Шайтонни эмас, халқлар иттифоқини назарда тутаётгани кўриняпти. Ушбу иттифоқни мажозий маънодаги «шимол шоҳи» бошқарадими? Буни аниқ таъкидлай олмаймиз. Аммо бундай фикр Яҳова Гўг ҳақида айтган қуйидаги сўзларига мувофиқ келаётганга ўхшайди: «Шимолдаги олис юртингдан кўп халқларни эргаштириб келасан. Ҳа, бу чексиз отлиқ лашкарни, бир тўда буюк қўшинни тортиб келасан» (Ҳиз. 38:6, 15).\nШунингдек, Ҳизқиёнинг замондоши бўлган Дониёр пайғамбар ҳам шимол шоҳи ҳақида мана буларни ёзган: «Шарқ ва шимолдан келган нохуш хабарлар Сурия шоҳини [«шимол шоҳини», ЯДТ] ваҳимага солади. Бу хабарлардан дарғазаб бўлган шоҳ йўлга отланиб, кўп одамларни қириб ташлайди. Сўнг денгиз ва гўзал муқаддас тоғ орасидаги ерларга бориб, у ерда шоҳона чодирларини тикади. Аммо ўша жойда жон беради, унга ёрдам берадиган ҳеч ким бўлмайди» (Дон. 11:44, 45). Бу, Гўг нималар қилиши борасида Ҳизқиё китобида айтилганларга уйғун бўляпти (Ҳиз. 38:8–12, 16).\nУшбу сўнгги ҳужумдан кейин нималар юз беради? Дониёр пайғамбар шундай деган: «Ўша пайтда халқингни [1914 йилдан бошлаб] ҳимоя қилувчи буюк Микойил фаришта [Исо Масиҳ] [Армагеддонда] ҳозир бўлади. Шунда инсонлар бирлашиб халқ бўлгандан бери мисли кўрилмаган даҳшатли азоб-уқубатлар даври [буюк қайғу] бошланади. Аммо ўша дамларда сенинг халқинг орасидан Худонинг китобига исми ёзилган ҳар бир одам нажот топади» (Дон. 12:1). Ваҳий 19:11–21 да ҳам, Худонинг вакили бўлмиш Исо худди шундай ишлар қилиши ҳақида ёзилган.\nҚизиқ, унда Ваҳий 20:8 да тилга олинган «Яъжуж билан Маъжуж» ким? 1 000 йиллик бошқарувнинг сўнгидаги охирги синов пайтида Яҳовага қарши исён кўтарадиганлар, Армагеддондан сал олдин Аллоҳнинг халқига ҳужум қиладиган «Магўг юртидаги... Гўг», яъни халқлар иттифоқи сингари шафқатсиз нуқтаи назарни намоён этишади. Иккала гуруҳнинг якуни ҳам ўша-ўша — абадий йўқ қилиниш бўлади! (Ваҳ. 19:20, 21; 20:9). Шундай экан, Минг йиллик бошқарувнинг сўнгида исён кўтарадиганларнинг барини «Яъжуж билан Маъжуж» деб аташ ўринли.\nАллоҳ Каломининг синчков тадқиқотчилари сифатида, яқин келажакда ким «шимол шоҳи» бўлиб чиқишини кўришни катта иштиёқ билан кутяпмиз. Халқлар иттифоқига ким бошчилик қилишидан қатъи назар, иккита нарсада тўла аминмиз: 1) «Магўг юртидаги... Гўг» ва унинг лашкари мағлуб бўлиб, йўқ қилинади; 2) Шоҳимиз Исо Масиҳ Худонинг хизматчиларини қутқариб, уларни тинчлик ва чин хавфсизлик ҳукм сурадиган янги дунёга етаклайди (Ваҳ. 7:14–17).\nЎқувчиларнинг саволлари — 2015 йил май


Кобулдаги Америка университетига ҳужум қурбонлари сони 12 кишига етди\n09:52 / 25.08.2016 3040\nОхирги маълумотларга кўра, Кобулдаги Америка университетига ҳужум оқибатида ҳалок бўлганлар сони 12 кишини, жароҳатланганлар сони 44 кишини ташкил қилмоқда. Бу ҳақда маҳаллий полицияга иқтибос келтирган ҳолда Reuters ахборот агентлиги хабар бермоқда.\nҲуқуқ-тартибот муассасалари вакили Фаридун Ободийнинг маълум қилишича, ҳалок бўлганлар орасида 7 талаба, 3 полициячи ва 2 қўриқчи бор. Жароҳатланганларнинг аксарияти, яъни 35 нафари талабаларни ташкил қилмоқда.\nАввалроқ ҳужум оқибатида бир талаба ҳалок бўлгани маълум қилинганди. Кейинроқ маълум бўлишича, ҳуқуқ-тартибот муассасалари ходимлари босқинчларни йўқ қилган.\nКобулдаги навбатдаги портлашлар 20 кишининг ҳаётига зомин бўлди


Муяссар Иброҳимова2021-06-01T18:10:20+05:001 Iyun, 2021|“Йилнинг энг фаол журналисти – 2021”, Матбуот|\nШаҳар шароитида уй ҳайвонларини боқиш, бир қарашда иложсиз ишдай туюлади. Аммо, қаловини топсанг, қор ҳам ёғади, деб бекорга айтишмаган ота-боболаримиз. Тошкент шаҳридаги Дўмбиробот маҳалласида истиқомат қилувчи Эркин Мўминовнинг мўъжазгина ҳовлисидаги қуёнларни кўриб бунга амин бўлдик.\nСуҳбатдошимиздан нима учун айнан қуёнчилик билан шуғулланаётганининг сабабини сўрадик.\nАввал бошида фарзандларимнинг қистови билан бир жуфт қуён олиб келгандим. Тез кўпайиши, кўп парвариш талаб қилмаслигини кўриб, қизиқишим ортди. Бунинг устига қуён жуда беозор, ўсимликхўр кемирувчилар оиласига мансуб жонивордир. Жинсий ва жисмоний жиҳатдан 3-4 ойга тўлганида етилади. Урғочи қуённинг ҳомиладорлик даври 29-31 кун давом этади. Янги болалаган урғочи қуён 2-3 кундан сўнг жинсий майил билдириб, такрор уруғланиши мумкин. Энг асосийси, қуённинг гўшти парҳезбоп. Мўйнаси ва момиғидан тайёрланган ашёларга бўлган талаб доимо юқори. Қуён тез вояга етади ва тез кўпаяди. Қуённи кичкина, жумладан, шаҳар томорқа хўжалигида ҳам парваришлаш мумкин.\nҲар ишнинг ўз мароми бўлади. Салкам тўрт йилдан буён қуён боқаётган Эркин аканинг тажрибаси ҳам унча-мунча мутахассисникидан қолишмас экан. Ҳар ишни ўз пайтида қилиш керак, дейди у. Акс ҳолда кўп нарсаларни ютқазиш мумкин. Тулаш мобайнида қуён момиғи осон ажралади. Момиқ олиш учун мўлжалланган қуён зотини етиштирувчи қуёнбоқарлар жониворнинг ушбу хусусиятини билиши керак. Бундай зот момиқлари ҳар 2-2,5 ойда юлиб олинади, дейди суҳбатдошимиз.\nШахсий томорқа ва фермер хўжаликларида қуёнларни қафасларда сақлаш тавсия этилади. Бу фақат наслни назорат қилиш учунми?\nНафақат наслни назорат қилиш, балки озуқани тежаш-да, касалликни даволаш ва олдини олишда қулайликлар яратади.\nҚафасларнинг тури ва катталиги иқлимга, қуён зоти ва турига (йирик, ўртача, кичик, зотдор, маҳсулдор, катта ѐшли ва ѐш) қараб белгиланади. Катакларни тайѐрлаѐтганда катта ѐшдаги қуён учун бир хонали катаклар 0,5-0,7 м2, икки хонали катаклар 0,84 м2 катталикда қилиб тайѐрланади. Онасидан ажратиб олинган ѐш қуёнлар гуруҳи учун ўралган майдонча поли металл тўрдан тайѐрланган бўлса ҳар бир қуёнга 0,15-0,2 м2 гача, яхлит тахтали бўлса 0,2-0,3 м2 гача майдон тўғри келиши лозимлигини ҳисобга олиш керак.\nҚафаслар иқлимий шароитга кўра очиқ ѐки ѐпиқ майдонда жой-лаштирилади. Қуён боқиш учун жой танлаѐтганда қуйидагиларни ҳисобга олиш лозим:\nШамолнинг тезлиги секундига 30 сантиметрдан ошмаслиги;\nҲавонинг нисбий намлиги 60-75 фоиз бўлиши;\nЁритилиш давомийлиги 9 соатдан кам ва 16 соатдан кўп бўлмаслиги;\nҲаводаги аммиак ва олтингугурт миқдори мос равишда 0,01г/л ва 0,15г/л дан ошмаслиги лозим.\nТўғри озиқлантириш қанчалик муҳим? Қуёнларнинг овқат таркибида нималар бўлиши зарур?\nҚуён жуда баднафс бўлиб, кундуз куни ҳам тунда ҳам ем еб тўймайди. Бунинг сабаби жуда тез вояга етиши ва тез-тез болалаб туришидир. Шу боис ҳам у турли-туман емларга эҳтиѐж сезади. Қуёнга бериладиган асосий емлар жумласига:\nкўк ўтлар (майса ва илдизмевалар палаги, карам барги, маккажўхори пояси ва барги); ширадор емлар (илдизмевалар, полиз ва боғ маҳсулотларининг чиқиндилари, силос); дағал емлар (пичан, сомон, шох-новдалар);\nкучли бойитилган емлар (арпа, сули, буғдой, маккажўхори, дуккакли ўсимликлар дони ва уларнинг чиқиндилари яъни: кепак, кунжара, тахтакунжара, комбикорм);\nқумоқланган донадор емлар (ўт-алаф уни, кунжара, дон чиқиндилари, гўшт-суяк ѐки балиқ уни ва микроэлементлар);\nминераллар (туз, бўр, суяк уни) киради.\nЯхши боқилган тўрт ойлик қуён вазни 3-3,5 килограммга етади. Яъни, туғилгандаги вазнига нисбатан 60 баробар оғир бўлади.\nЁш қуёнчаларда копрофагия (ўз ахлатини истеъмол қилиш), одатда, 23-24 кун ўтгач, она сутидан ташқари бошқа емлар билан ҳам озиқлана бошлаганидан сўнг намоѐн бўлади. Копрофагия қуёнлар организми учун фойдали хисобланади.\nХонадонда боқиш учун зотдор, соғлом қуёнларни танлай олмайди. Бу борада нималарга эътибор бериш зарур?\nБоқиш учун қуёнбоқар хонадонидан 2-3 ойга тўлган ѐш қуёнлар харид қилингани ҳам яхши. Шундай қилинса қуён емининг таркиби, режими ва боқилган шароитини кескин ўзгартириб юборилишига йўл қўйилмайди.\nНасл олиш учун олинадиган эркак қуён ҳам айни шу зотдан, ѐши урғочи қуёндан 2-3 ой катта, жуссаси йирикроқ бўлиши, лекин урғочи қуёнга қариндош бўлмаслиги, яна яхшиси бошқа хўжаликдан харид қилиниши мақсадга мувофиқдир. Қуён зотдор-у, фақат яхши емланмаган деб ишонтиришга ҳарчанд уринсалар ҳам ланж ва озғин қуённи харид қилманг.\nТумшуқчаси ҳўл (нам) бўлган, қулоғининг чаноқлари тоза бўлмаган, думининг таги ифлосланган қуён харид қилинмайди. Бўйнидан ушлаб кўтарилган соғлом қуён эластик пружинани эслатади. Шалвираган заиф қуён эса, шалпайганича осилиб туради.\nЖинсий органининг ташқи кўриниши ва ҳолатига эътибор қаратилади. Жинсий органининг шакли бузилган, тошма тошган ва шу каби бошқа оғишларга эга қуён ҳам харид қилинмайди. Оѐқ тукларининг кафт ичига ѐпишиб қолганлиги юқумли тумов аломатидир. Соғлом қуён кўзлари равшан, жонли, қовоқлари шишмаган, баданидаги юнг қопламаси силлиқ ва ялтироқ бўлади.\nСуҳбатдошимиздан ёш қуёнбоқарларга ўз тавсияларини беришини сўрадик.\nҚуёнларни бир катакдан иккинчисига олиб ўтиш, урчитиш, вазнини ўлчаш каби амалларни бажариш учун тез-тез қўлга олиб туришга тўғри келади. Бу амални эҳтиёткорона бажариш лозим. Акс ҳолда қуённи нафақат қўрқитиб юбориш, балки танасини шикастлаб, терисининг остини моматалоқ қилиб қўйиш, муҳим органларига жароҳат етказиш мумкин. Қуённи қулоғидан ушлаб олиб юриш мумкин эмас. Бунда унинг жони оғрибкина қолмай, ҳаётига ҳам хавф туғилади. Гап шундаки, қулоғидан ушланиб тик осилиб турган фурсатда қуённинг кўкрак-қурсоқ пардаси ички органлар босимига бардош бера олмайди. Қорин бўшлиғидаги органлар кўкрак-қурсоқ пардасини таранг тортиб, ҳаракатсизлантириб қўяди. Бу эса, ўз навбатида, қуённинг диафрагмали нафас олиш жараёнини издан чиқаради. Натижада қўлингизда осилиб, нафас олиши қийинлашган қуён ҳалок бўлади. Айни шу сабабга кўра қуённи боши билан ерга қарата осилтириш ҳам ярамайди. Бундан ташқари осилиб турган қуён жони оғриганлиги боис қаттиқ қаршилик кўрсатиб, ўзининг пайлари ва мушакларини узиб юбориши мумкин. Қуёнчани бел усти терисидан тутиб ташиш лозим. Шундай қилинганида у кўпроқ горизонтал ҳолатда бўлиб, қўлингизни тимдалай олмайди. Катта қуённи бўйин ва яғринидаги тери буришиғидан тутиб ташиш мақсадга мувофиқдир. Айни пайтда унинг бўйни ва боши бироз ортга тортилиб, кафтингизга тиралади. Қуённи кўтарган кишининг қўли қуён умуртқасига параллел, иккинчи қўли эса думғазаси остидан суяб борилмоғи лозим.\nҚуёнхона ва катакларни йиғилиб қолган тезак, ем қолдиқлари ва тўшамалардан муттасил тозалаб бориш лозим.\nМуяссар ИБРОҲИМОВА суҳбатлашди.


Видео: 4000 от кучига эга Corvette 360 км/соат тезликда «учиб кетди»\n21:07 / 04.04.2017\nYouTube сайтининг Urban Hillbilly Videos саҳифасида Оклахома штати Талса шаҳрида жойлашган Америка дрэг-стрипларидан бирида олинган видео жойлаштирилди. Унда 4000 от кучига эга «Корвет» машинаси негизида ишлаб чиқилган автомобиль соатига 360 км тезликда ҳавога учгани акс этган.\nРоликда Alepa Racing жамоаси томонидан қайта жиҳозланган Chevrolet Corvette машинасининг ҳаракатланиши қайд этилган. Пилот Дэниел Фаррис бошқарган автомобиль ярим финалга чиққани сабабли 200 метрлик масофада ўтказиладиган мусобақада қатнашиши керак эди. Машина масофанинг охирларига келганида ҳавога кўтарилиб, кузовнинг олд панеллари тушиб кетган ҳамда бир неча ўн метр баландликдан асфальтга қулаган. Ҳайдовчи жабрланмаган.\nҲалокатга қарамай, электроника Фарриснинг финиш чизиғини босиб ўтганини қайд этди. У бу масофани 4,6 сонияда босиб ўтди. Машина тезлиги масофа охирида соатига 365 км бўлган.\nЭлектрда ишловчи Chevrolet Corvette 750 минг долларга баҳоланди\n21:01 / 14.10.2016


Яна бир футболчи «Лестер»дан кетишни истамоқда\n08:48 / 07.06.2016\n«Лестер» жамоаси ярим ҳимоячиси Риёз Маҳрез тез орада «Арсенал» футболчисига айланадиган Жейми Варди ортидан жамоани тарк этмоқчи.\nGoal нашри хабарига кўра, «тулкилар» жамоаси раҳбарияти Маҳрезни олиб қолиш учун унинг маошини оширмоқчи.\nЖазоирлик ушбу футболчининг ҳозирги шартномасида ҳафталик маоши миқдори 35 минг фунтни ташкил қилади. Раҳбарият унинг ҳафталик маоши миқдорини 75 минг фунтга оширишни таклиф қилган.\nThe Sun хабарига кўра, Арсен Венгер якунланган мавсум чемпионлари таркибидаги 2 футболчини жамоаси сафига қўшиб олишга жиддий киришган.\nМаҳрезга қизиқиш билдираётган жамоалар орасидан «Арсенал»дан ташқари «ПСЖ» жамоаси номи ҳам бор.\nЯкунланган мавсумда 25 ёшли футболчи «Лестер» учун 39 учрашув ўтказиб, 18 гол урган ва 10 марта голли узатма муаллифи бўлган. У мухлислар талқинига жамоанинг ўтган мавсумдаги энг яхши футболчиси бўлди. Шунингдек, АПЛда йил ўйинчиси сифатида тақдирланди.\nБундан олдинроқ, «Лестер» жамоасининг ўтган мавсумдаги муваффақиятларига катта ҳисса қўшган яна бир футболчи Нголо Канте ҳам ёзги трансферлар вақтида гранд жамоалардан бирига ўтиши ҳақида хабар берилганди. Унга даъвогарлар орасида «Арсенал», «Челси» ва «ПСЖ» жамоалари бор.


Рамазон ойининг дастлабки 16 кунида Макка шаҳрига умра ибодатини адо этгани 14 000 000 нафар зиёратчи ташриф буюрди\n12:29 / 11.07.2015\nМакка шаҳри ҳокими Холид ал-Файсал бошчилигида Марказий ҳаж қўмитасининг йиғилиши бўлиб ўтди. Унда 1436 ҳижрий йилининг Рамазон мавсуми умра зиёрати иш жараёни бориши муҳокама қилинди.\nҚўмита Бош котиби Салаҳ Сакрнинг маълум қилишича, жорий йил Рамазон ойининг дастлабки 16 кунида Макка шаҳрига 14 000 000 нафар зиёратчи умра ибодатини адо этгани келди. Бу ўтган йилнинг шу даврига нисбатан 40 фоизга кўпдир ва бу ўзига хос рекорд натижадир. Шунингдек, Рамазон мавсуми давомида 650 000 транспорт воситалари зиёратчиларга хизмат кўрсатаётгани ва 30 кун мобайнида 25 000 000 кишига хизмат кўрсатиш имконияти борлиги алоҳида таъкидланди.\nСаудия Арабистони Ҳаж вазирилиги маълумотига кўра, Рамазон ойининг қолган қисмида яна 5 000 000 нафар зиёратчи келиши кутилмоқда. Уларнинг 3 700 000 нафари Жидда шаҳридаги қирол Абдулазиз халқаро аэропортидан, 1 300 000 нафари Мадинадаги шаҳзода Муҳаммад бин Абдулазиз аэропортида кутиб олинади. Шунингдек, Жидда ва Янбу денгиз портларидан ҳам зиёратчилар ташрифи режалаштирилган.\nЙиғилишда зиёратчиларга 34 тилда умра ибодатларини адо этишда ёрдам берувчи мобил телефонлар учун тақдим этилган смарт илова ҳам муҳокама этилди.


САЙЛАБ ҚЎЙИЛАДИГАН ЛАВОЗИМ\nдавлат аппарати ёки маҳаллий ўзини ўзи бошқариш тизимида ё аҳоли томонидан ёхуд давлат ҳокимияти ёки маҳаллий ўзини ўзи бошқариш вакиллик органи томонидан сайланиш натижасида эгалланадиган лавозим. Мас., бу халқ томонидан сайланадиган ЎзР Президенти лавозимидир.\nФуқаролар йиғини раиси (оқсоқоли) лавозимини ҳам сайлаб қўйиладиган лавозимлар жумласига киритиш мумкин.\nЎзР Бош прокурори ва унинг ўринбосарлари, вилоят, туманлараро, туман, шаҳар, ҳарбий ва хўжалик судларининг судьялари, вилоятлар ҳокимлари ва Тошкент шаҳар ҳокими лавозимлари сайлаб қўйиладиган лавозимлар жумласига кирмайди. Уларни ЎзР Президенти тайинлайди.


Қўрқувни қачон енгамиз?.. – HURRIYAT\nҚўрқувни қачон енгамиз?..\n1 yil oldin Behzod 263\nБаҳор. Тун. Осмон қора тортган, тим қора булутларни ёриб, яшин чақнайди, гумбурлаб момақалдироқ чақяпти… Қадимдан одамлар табиатнинг бундай ҳодисасидан ваҳимага тушишган. Қўрқишган. Аммо вақт ўтиб, кўникма ҳосил қилишгач, қўрқмайдиган бўлишган. Лекин осмоннинг гумбурлаши барибир ваҳимали…\nЖамиятимизда одамларни қийнаб келаётган муаммолар кўп. Аввало, уларнинг сабаби ва оқибатларини англаб етмаганликлари, тушунмаганликлари учун одамлар муаммолардан чўчишади, масала ечимини излашдан кўра, осонроқ йўлни излаб топишади. Нега, ҳали-ҳамон амалдорлардан, “вазият эгаси” бўлганлардан қўрқишади? Оқибатда бу қўрқув уларга ўз ҳуқуқларини талаб қилишга йўл бермайди. Бу ерда яна бир муаммо бордек, яъни уларни ҳеч ким ҳимоя қилмаслигини, доимо “оғзи қийшиқ бўлса ҳам бойнинг боласи сўзлаши”ни билишади…\nАксарият ҳолатларда эса аҳолининг “ҳуқуқий саводхон”лиги етишмаслиги боис, ким нима деса ҳақиқат деб тушуниш кўр-кўрона амал қилиш қўрқув сари етаклайди. Унга эргашади. Аммо кеч бўлса ҳам хато қилганини англашади. Кейин ҳукуматдан, давлатдан норози бўлиб, “дод-вой” қилишади. “Раҳбарлар ҳуқуқимни топтаяпти”, — дейди…\nШу ўринда, одамни ўйлантирадиган муаммолар ҳам кам эмас, баъзан ўйлаб қоламан: “Қонунларимиз нега оддий одамлар тушунмайдиган қилиб ёзиларкан?..” Балки шундан улар ўз ҳуқуқини билишмас?.. Балки, қадимдан қонунлар фақат бой ва арбоблар учун фойда келтирганидан одамлар уларни билишга қизиқишмас?..\nАчинарлиси, бунинг оқибатида порахўрлик авж олади. Ишини битказаман деб одамлар пул тиқиштиришни ўрганишади. Аммо “Камбағални туя устида ҳам ит қопади”, мақоли бежиз айтилмагандир… Қадимда ҳам туялар, келиб-келиб камбағални тепиб кетар экан… Ҳа шундай, оқибатда барибир оддий одамлар “айбдор” бўлиб қолаверади. Энг ёмони, гарчи динимизда ҳаром қилинган бўлса-да, порага, замонавий қилиб айтганда — “коррупция”га йўл очилганидир.\nПоранинг варианти оддий: берилади, олинади. Ҳадиси шарифда берган ҳам, олган ҳам баб-баробар гуноҳкорлиги ҳақида аниқ-тиниқ ёзилган… Аммо шу пайтгача, пора камаймаган, пора замонавийлашиб, турланиб-тусланиб, болалаб келаяпти. Бугун коррупцияни батамом бартараф этиш ўрнига, мутахассислар уни таснифлашга киришишди. Коррупцияга қарши турли тадбирлар, конференциялар, танловлар… эҳ-ҳэ, яна бир қанча йиғилишлар ўтказилаяпти. Муҳими, юртимизда бу балога қарши жиддий кураш бошланганини дунё эътироф этяпти.\nБунинг устига, одамлар айбдор бўлишдан қўрқибми, жазодан қутулиб, иши осонроқ битишини, муаммолари бартараф бўлишини истабми яна пора беришади. Коррупция бўйича замонавий “нақллар” ҳам чиққан — “Олмайдигани бўлмайди, беришни билмайдигани бўлади!”\nЭнг қизиғи, порахўрлик, коррупция — миллат, элат танламас экан. Яқинда бир маълумотни ўқиб қолдим. Европада даромад келтирган медиалойиҳалар танлови ўтказилар экан. Ана шундай танлов номинацияларининг бирида Би-Би-Си ижодкорлари томонидан тайёрланган “Жаннат ҳужжатлари”, деб номланган телелойиҳа ғолиб бўлибди. Бир ҳафта давомида эфирда кетиши мўлжалланган туркум ҳужжатли фильмларда амалдорлар ва бой одамлар қандай қилиб даромадларини солиқлардан яширишлари тасвирга олинган. “Ошинг ҳалол бўлса кўчада ич!..”, “Ҳалол бўлмаса — минг бир усул билан ноқонуний даромадингни яшир!” — деганими бу? Ҳа, коррупция Ғарб давлатларида ҳам урчиб, балодай болалаб кетган экан. Ҳамма гап уларнинг журналистлари қўрқмай(!) порахўрларнинг башарасини қандай бўлса шундайлигича оммага тақдим этишида! Халқнинг пулини ўзлаштирганлар омманинг кўз ўнгида шарманда бўлади. Ва албатта, жазоланади. Британиялик ижодкорларга бу борада журналистик текширув олиб бориш бўйича жамоат ташкилоти кўмак берибди. Жамоатчилик назорати катта куч, шунчалик кучли… Бизда-чи…\nЮртимизда ҳам сўнгги йилларда йирик амалдорлар кирдикорларини фош қиладиган мақолалар чоп этиляпти, прокуратура хулосаси ёки олий суд қароридан кейин бўлса ҳам, масалалар тугуни монополистларимизнинг манфаатларига рўбарў келаётган бўлса-да, ечимини топаяпти. Кўриниб турибдики, барибир олдиндан ошкор қилишга ҳамон ҚЎРҚУВ БОР! Ички “цензура” бор.\n…Журналистларда ўз хавфсизлигидан хавотир бор. Уларнинг коррупция ҳолати, сабаби, оқибати, турларидан ҳам хабари бор. Аммо… Бу жараёнга эҳтиёт бўлиб ёндашади. Тўғриси, журналистлар дахлсизлиги муаммоси бугунги кунда ўз ечимини кутаётган долзарб масаладир.\nЭнди одамлар тун, осмон, тим қора булутларни ёриб чиқаётган чақинлардан, момақалдироқлардан қўрқишмайди, бу табиий ҳодиса эканини билишади. Аммо жамиятда ножўя қадам қўйишдан қўрқишади. Тўғри йўлда ҳам қоқилиб кетишдан қўрқишади… Амалдаги қонунлар барча учун бирдек ишласа, балки бу қўрқув барҳам топар…\nPrevious Таҳлил майдони керак…ми?\nNext Қуш уясида…


Lifestyle 18:17 / 02.07.2019 14876\nЁз келди дегунча ҳамма қиш ғамини ўйлай бошлайди. Ғарқ пишган мевалардан қишки захира тайёрланмоқда. Тузлама ва мураббо тайёрлаш даврида Kun.uz мухбири бозордаги нарх навони ўрганди.\n«Чорсу» бозори. Олчанинг 1 килограмми ўртача 3 минг сўм, бошқа турдаги олча (шпанка) —6-8 минг сўм, малина —10 минг сўм, 1 килограмм ўрикнинг баҳоси ўртача 5 минг сўм, шотут эса 10 минг сўм.\n«Фарҳод деҳқон бозори»да ҳам нархлар шундай: олча —3 минг сўм, олча (шпанка) —6 минг сўм, малина —9 минг сўм, 1 килограмм ўрик —4-5 минг сўм, шотутнинг 1 килограмм учун 8-10 минг сўм нарх айтилмоқда.\nШакар бир килоси озиқ-овқат дўконларида 5 ярим минг сўм бўлса, улгуржи савдо марказларида 4 900 сўмни ташкил этади. Банка қопқоғининг бир қутиси 17 минг сўмга сотилмоқда (50 дона бўлади).\n«10 килограмм олча (шпанка)дан ўртача 15 банка компот ёпиш мумкин. Агар бошқа мевалар, ўрик, олхўри, олмалар ҳам қўшилса 30 банкагача ёпиш мумкин. Олхўрини қуруқ ўзидан қилинадиган компотлар одатда, жуда нордон бўлади. Шунинг учун шакар кўп солиниши мақсадга мувофиқ бўлади. Шотут мевасидан қилинадиган компот ҳам саломатлик учун жуда фойдали. Қон босими кўтарилган пайтда, шотут компоти ичилса фойда беради.\nКомпотлар қишгача «отмасдан», ўз ҳолатини сақлаб қолиши учун банкалар тоза ювилган ва кимёвий моддалардан яхшилаб чайилган бўлиши керак. Банка оғзини ёпувчи қопқоқлар сиркали пахта билан артиб олинади. Банкалар қуритилган ва беш дақиқа иссиқ оловда стерилизация қилинган бўлса, компотлар нафақат, бир йил, икки йил ҳам ўз ҳолатида туради. Лекин саломатликни ўйлаган ҳолда, бир йилдан узоқ вақт сақланмагани маъқул»,—дейди уй бекаси Дилдора Раҳматуллаева.\nҚишки захирани тайёрлашда ботулизмдан ҳимояланиш лозим. Бу одам ва ҳайвонлар (айрим сут эмизувчиларда учрайдиган ўткир юқумли касаллик; ботулизм овқатдан бўладиган токсикоинфекциялар гуруҳига киради. Ботулизм қўзғатувчилари табиатда кенг тарқалган бўлиб, чидамли (спорали) ва чидамсиз (вегетатив) хиллари учрайди. Споралари ташқи муҳитда йиллаб сақланиши мумкин; споралар тупроқдан сув, мева, сабзавот, озиқ-овқат, ем-хашакка ўтади, кейин одам ва ҳайвонлар ичагига тушиб, сўнгра нажас билан ер юзига тарқалади. Ботулизм микроби фақат анаэроб (ҳавосиз) шароитда ривожланади. Шу сабабдан консерва қилинган, тузланган, дудланган маҳсулотлар ва колбасага тушиб қолган споралар анаэроб шароитда ўсиб, вегетатив шакл (бактериялар)га айланади. Улар ана шу шароитда кучли заҳар (экзотоксин) ҳосил қилади. Бу маҳсулотни истеъмол қилган одам касал бўлади. Уй шароитида тайёрланган консерва маҳсулотларида ботулизм хавфи кучли бўлади.\n«Уйда тайёрланган консервалар кучли стерилизация қилинган бўлиши лозим. Clostridium бактериялари ва уларнинг спораларини йўқ қилиш учун санитар-гигиена қоидаларига амал қилиб, нейротоксинларни йўқ қилиш учун иссиқликдан фойдаланиш лозим. Ботулизм нейротоксинлари юқори ҳароратда (85 градус) беш дақиқа давомида парчаланади. Шунинг учун ҳам консерва маҳсулотларини истеъмолдан аввал ўн дақиқа давомида қайнатиш тавсия этилади»,—дейди шифокор Дилфуза Очилова.\n23:38 / 21.11.2019 11508\n22:57 / 21.11.2019 5348


Пресс-релиз: Ўзбекистон банклари Ассоциациясининг 2019 йил фаолияти, амалга оширилган ишлари ҳамда 2020 йилга мўлжалланган чора-тадбирлар мавзусида матбуот анжумани. 2020 йил 20 февраль соат 15:00 да Ахборот ва оммавий коммуникациялар агентлиги анжуманлар - O’zbekiston banklari Assotsiatsiyasi\nПресс-релиз: Ўзбекистон банклари Ассоциациясининг ...\nПресс-релиз: Ўзбекистон банклари Ассоциациясининг 2019 йил фаолияти, амалга оширилган ишлари ҳамда 2020 йилга мўлжалланган чора-тадбирлар мавзусида матбуот анжумани.\n2020 йил 20 февраль соат 15:00 да Ахборот ва оммавий коммуникациялар агентлиги анжуманлар залида Ўзбекистон банклари Ассоциацияси раҳбарияти ва мутасадди ходимлари иштирокида матбуот анжумани бўлиб ўтади. Тадбир Ўзбекистон банклари Ассоциациясининг 2019 йил фаолияти, амалга оширилган ишларига бағишланади ҳамда 2020 йилда амалга оширилиши мўлжалланган чора-тадбирлар режаси муҳокама қилинади.\nТадбир давомида иштирокчилар 2019 йил давомида Ўзбекистон банклари Ассоциацияси томонидан ўз фаоллияти доирасидаги қуйидаги йўналишларда амалга оширилган ишлар тўғрисида маълумотлар олишлари мумкин:\n• Банк тизимини ислоҳ этиш, замонавий банк маҳсулотлари, ҳизматлари ва технологияларини жорий этиш;\n• Халқаро банк ва молия институтлари билан ҳамкорлик;\n• Банк мутахассисларини тайёрлаш ва қайта тайёрлаш;\n• Ассоциация аъзоларининг ҳуқуқлари ва қонуний манфаатларини қимоя қилиш, уларга ҳар томонлама ёрдам кўрсатиш;\n• Банк соҳасида ахборот-коммуникацияларини ривожлантириш\n• Молиявий ва суғурта ҳизматлари инфратузулмасини ривожлантириш.\nШунингдек, “Илм, маърифат ва рақамли иқтисодиётни ривожлантириш йили” деб номланган 2020 йил давомида банклар Ассоциацияси томонидан амалга оширилиши назарда тутилган чора-тадбирлар тўғрисида маълумот берилади.\nТадбир сўнгида иштирокчилар Ўзбекистон банклари Ассоциацияси фаолиятига доир ўзларини қизиқтирган саволларига Ассоциация рахбарияти ва маъсул ходимларидан жавоблар олишлари мумкин.


Роналду космос: “МЮ” FERGIE TIME’да ғалабани илиб кетди, “Барселона” янги мураббий изламоқда - EFFECT.UZ\n. 02:57 | 30.09.2021\nБугун Чемпионлар лигаси 2-туридан ўрин олган 8та баҳс ўз ниҳоясига етди. Ушбу турнинг бугунга режалаштирилган баҳсларида ҳам сенсацион натижалар қайд этилди.\nДастлаб “Аталанта” ўз уйида “Янг Бойз”ни қабул қилди. Муросасиз кечган ўйинда мезбонлар қийинчилик билан минимал ҳисобда ғалаба қозонди.\n“Аталанта” – “Янг Бойз” – 1:0\nИккинчи баҳс Россияда “Зенит” “Мальмё” клубини қабул қилди. Ўйиндан олдин кўплаб футбол мутахассислари “Зенит”нинг устунлигини тахмин қилишган эди, амалда ҳам шундай бўлди.\n“Зенит” – “Мальмё” – 4:0\nГоллар: Клаудиньо, Кузяев, Стормин, Вендел\nКейинги баҳс Германияда бўлиб ўтди. Унда “Бавария” ўз уйида “Динамо Киев” клубини қабул қилди. Ушбу баҳсда мюнхенликлар рақибини аяб ўтирмади.\n“Бавария” – “Динамо К” – 5:0\nГоллар: Левандовски (дубль), Гнабри, Сане, Шупо-Мотинг\nИлк турда кучли рақибдан мағлубиятга учраган “Барселона” иккинчи турда ҳам очкосиз қолди. “Барселона” иккинчи турда Португалиянинг “Бенфика” клуби билан меҳмонда куч синашди ва кутилмаганда йирик ҳисобда мағлубиятга учради.\n“Бенфика” – “Барселона” – 3:0\nГоллар: Нуньес (дубль), Силва\nЯна бир баҳс Германияда бўлиб ўтди. Унда “Волфсбург” Испаниянинг “Севилья” клубини меҳмон қилди. Муросасиз кечган баҳсда икки жамоа ҳам дурангга имзо чекди.\n“Волфсбург” – “Севилья” – 1:1\nГоллар: Штефен – Ракитич\nФранциянинг амалдаги чемпиони “Лилль” иккинчи турда “Залсбург” меҳмони бўлди. Қизиқарли кечган баҳсда “Залсбург” қийинчилик билан ғалабани қўлга киритди.\n“Залсбург” – “Лилль” – 2:1\nГоллар: Адееми (дубль) – Йилмаз\nИлк турда кутилмаган тарзда мағлубиятга учраган “Манчестер Юнайтед” ушбу турни ўз уйида ўтказди. Иккинчи турда Сульшер шогирдлари азалий рақибларига айланиб бораётган “Вильярреал” клуби билан куч синашди.\n“Қизил иблислар” учун қийин кечган баҳснинг қўшимча дақиқаларида катта саҳнага Криштиану Роналду чиқди ва жамоасининг ғалабасини таъминлади. Шу тариқа Роналду ўз лидерлигини ушбу клубда ҳам кўрсатиб қўйди.\n“Манчестер Юнайтед” – “Вильярреал” – 2:1\nГоллар: Теллес, Роналду – Алькасер\nСўнги баҳс Туринда “Ювентус” ҳамда “Челси” клублари ўртасида бўлиб ўтди. Ушбу ўйинда “кекса синёра” амалдаги Чемпионлар лигаси ғолибларини қийинчилик билан мағлубиятга учратди.\n“Ювентус” – “Челси” – 1:0\nTeglar:Barselona, Bavariya, Chelsi, ЕЧЛ, Манчестер Юнайтед


Тоҳир Малик. Тириклик суви (ҳикоя) | www.ziyouz.uz\nБош саҳифа Ўзбек насри онлайн антологиясиТоҳир Малик (1946-2019)Тоҳир Малик. Тириклик суви (ҳикоя)\nРустамнинг аҳди қатъий эканини билиб, унга керакли анжомларни беришди. У арқонга осилиб пастга туша бошлади. Чироқ нурини қудуқ тубига йўллаб, кулча бўлиб ётган илонни кўрди. «Айтмовдимми? У олифта нимани билади? Ўзи умрида бирорта илон ушлаганмикин? Ҳозир шу илонни олиб чиқиб башарасига отайми! Иккинчи майна қилмайдиган бўлади…» Рустам шу хаёл билан аста қудуқ тубига тушди. Нимагадир илон қимирламади. Наҳотки, унинг шарпасини сезмаган бўлса? Рустам энди илонга қўл юбораман деганда, бехосдан кўзи тиниб, оёқ-қўлидан жон чиққандай бўлди. «Ҳавоси ёмон экан, кўникиб қоламан», деб ўйлади у. Аммо аҳволи яхшиланиш ўрнига баттар бўлди. Гўё кимдир қулоғи остида шивирлади. Нафаси қайтди. Арқонни тортиб, ёрдам сўрашга ҳамроҳларидан уялди. Бирдан қулоғи қаттиқ шанғиллай бошлади. У ҳолсизланиб, деворга суяниб қолди…\n…Ногаҳон кўтарилган шамол Гурганжни чанг-хасга кўмай деди. «Худованди каримнинг бу қаҳри»дан талвасага тушган Хоразм фуқароси оқшомга яқин яна бир офатга рўпара бўлди — қора булут янглиғ чигиртка ёғди. Сўнгра кулранг булут осмонни буткул тўсиб, қилт этмай туриб олди. Гурганж аҳли ҳавонинг димлигидан бўғилаёзди.\n— Биродар, давлатпаноҳ ихтиёримизни ўзимизга бергани билан, Ғазнага бормоғимизга мажбур этадилар. Абу Райҳон: «Гурганжда макон топдик нима-ю, Ғазнада топдик нима?» дедилар. Менга колса ҳам фарқи йўқ. Магар, мен инсон боласиман. Одамий ғурурим ҳамиша бўйнимни эгик олиб юришимга изн бермайди. Тупроғимга эътиқодим осмон қадар. Магар, гурурим ундан ҳам улуғ. Шу боис ўз юртимга сиғмадим. Энди, бу ер ҳам…\n— Фикрим ожизлик қилмаса…\n— Тун бўйи танангизга бир ўйланг. Маъқул бўлса, бомдоддан сўнг каминанинг кулбаларига ташриф буюринг. Йўл тадоригини чўзмайлик…\n…Намозшомдан сўнг Хоразмшоҳ хузурига кирган алломаларнинг аксари Ғазнага бормоққа ризо эканликларини билдирдилар. Ал-Беруний байтул-ҳикма аҳли орасида Ибн Сино билан Абу Сахлнинг йўқлигидан ҳайрон бўлди. Саройдан чиқар маҳали эса бу икки алломани сипоҳлар қуршовида кўриб, ҳайрати янада ошди.\n…Қуёш кўтарилганда икки туя ва уч отдан иборат кичик карвон Гурганждан анча илгарилаб, тобора сарҳадсиз кумлик бағрига кириб борарди. Ўзини Рўзимуҳаммад деб танитган рахилкўш, камгап одам эди. Алломаларнинг суҳбатига жимгина қулоқ тутиб, берилган саволларга кисқагина жавоб қилиб қўя қоларди.\nЯлангликни қоқ маркази қудуқ… Кудуқ ёнида икки аёл ётибди. Қадам шарпасини эшитган ёшроқ. жувон ирғиб туриб, юзини яширишга ҳаракат қилди. Кексароқ аёл эса қимирламади.\n— Биз… мен… у киши… — жувон сўз тополмай тараддудланди.\n— Сўроққа тутишга фурсат йўқ… Муолажани ўйлайлик, — деди Ибн Сино жувоннинг оғирини енгил қилиб.\n— Муолажа? — Абу Сахл кулимсиради. — Бор-бурдимиздан ажршгган бўлсак, хизриобимиз бормики…\n— Ажаб… Ажабтовур бўлди. Атрофда гирдикапалак тўзон учди. Бу ерга хас ҳам қўнгани йўқ.\n— Ажаб… Чиндан ҳам ажабтовур, — Ибн Сино шундай деб қудуқ ёнига борди. Пастга қараб овоз берди: акс садо чиқди. Чўкка тушганича майсаларни ҳидлади. Сўнг бирини юлиб олиб, Абу Сахлга якинлашди. — Мана бу гиёҳ баланд тоғларда бўлгувчи эди. Бу ерда ўсиши таажжуб. Юрак хасталигига даво бу. Сиз айтган иҳёйи амвот хизриобни шундан тайёрлаш мумкин. Агар бирон илон тута олсак эди…\nТўлин ой тиккага келди. Аёллар қудуқнинг бир томонида, алломалар иккинчи томонида пинакка кетдилар. Ибн Сино бир туш кўрди. Кўз олдида аввал хушрўй қиз намоён бўлди. Сўнг қизни банди қилиб ҳайдадилар. Қора соқол, бадбашара одам қизни бағрига олди. Кейин саҳро… Ҳудудсиз саҳрода икки аёл. Бири ўша хушрўй қиз. Йўқ, энди у киз эмас, ҳомиладор аёл. Бири ўрта ёш, елкадор хотин. Ҳомиладор аёл қумга чўзилиб қолди. Кўзи ёриди. Елкадор хотин уни турғизиб нари бошлади. Она боласига талпинди. Аммо елкадор хотиннинг зарби билан йиқилди. Кейин елкадор хотин чақалоқ устига қум сепа кетди. Ибн Синонинг юраги ҳаприқиб уйғонди. Калима келтирди. Ўрнидан туриб атрофга аланглади. Кейин яна жойига чўзилди. Кўзи илинди. Яна туш кўрди. Яна саҳро. Яна икки аёл. Бири кампир. Ким у? Тириклик сувидан баҳра олган кампир-ку?! Ҳамроҳи… Ҳа, шу жувон. Ажаб! Нималар бўляпти! Жувон ҳомиладор. Ана, кўзи ёриди. Энди кампир гўдакка қум сепади… Эвоҳ! Йўқ. Бундай бўлмади.Кампир чақалоқни қўлига олди. Суюб кўкрагига босди… Кимдир ингради. Яна ингради. Ибн Сино уйғониб кетди. Инграётган Абу Сахл экан. Нима бўлди, хасталандимикан? Ибн Сино унинг билагини ушлади. Йўқ, хасталик ишораси сезилмади. Нохуш туш кўраётган бўлса эҳтимол. Ибн Синонинг уйқуси учиб, ўрнидан турди.\n— Ҳа… Ўзингиз-чи, яна хасталик азоб бердими?\n— Йўқ, — деди кампир, бу сафар пичирлаб, — Худо шоҳид, мен бундай қилмадим. — Кампир пиқиллаб йиғлай бошлади. Жувон уни бағрига олди. — Худо шоҳид. Мен бундай қилмадим… Авлиё экансиз, сиримни билибсиз, аммо мен бундай қилмадим… Мен олти бола кўрдим. Олтовлони шу кумда қолган. Тўрамнинг ҳукми билан чўрилардан зурриёт қолмас эди… Олтовлоним қумда… Ўзим ҳам қумда қолишим керак. Заринани олиб кетинглар, тўрам. Авлиё экансиз, бу жувоннинг дарди ичида, боласини Худойим кўп кўрди. Олтовлоним кумда қолган. Қариганимда тўрам гуноҳга ботирмоқчи бўлди. Ялмоғизни эгам чақирган эди. Заринага доялик қилишни менга юклади. Э, Худойим, қайси гуноҳларим учун мени бу жазоларга мустаҳиқ этдинг. Олтовлоним кумда қолса-ю, яна мен бировнинг боласини тириклай кўмсам-а?! Ё Худойим, менга шуни раво кўрдингми, а?! Олтовлоним чақираётган эди, тўрам, нимага менга хизриоб бердингаз. тўрам, авлиё экансиз…\nАллома саҳродаги жонланишдан, ҳар уч юз йилда бир марта яланглик юз очишидан бехабар ўтди…\n— Нима, мен ўлик илонни кўрмаганманми? — деди Рустам. Аммо қудуқ тубида ўзидан кетай деганини айтмади. Унга бошқа гапиришмади. Шу ерда чодир тикишди. Оқшомга яқин қудуқ бўйида транзистор эшитиб ётган Рустам бақириб юборай деди. Ҳали тортиб олинмаган арқонга ўралиб чиқаётган илон эса унга бақрайиб қараб қолди…\n← Аввалги Аввалги Нортўхта Қилич. Жумбоқ (ҳикоя)\nКейинги → Кейинги: Эркин Аъзам. Пиёда (ҳикоя)


Ҳасан Қудратуллаев. Бобур ва Шарқ тамаддуни (2005) | www.ziyouz.uz\nБош саҳифа МатбуотҲозирги давр матбуотиҲасан Қудратуллаев. Бобур ва Шарқ тамаддуни (2005)\nҲиндистон об-ҳавосининг диққинафаслиги, тоза ичимлик сувининг танқислиги ва сурункали ёмғирлар Мовароуннаҳрнинг хуш ҳавосига ўрганган Бобур учун жуда оғир кечади. Агра шаҳрига яқин жойда шинам бир боғ яратишни мақсад этиб, у жуда кўп жойларни айланиб чиқади ва ботқоқликлар, ўнқир-чўнқир ерлардан ўзга жой тополмагач, ниҳоят Жуун деган манзилни танлайди: «Андоқ бесафо ва хароб ерлар эдиким, юз кароҳат ва нохушлуқ била андин убур эттук. Бу ернинг макруҳлиғи ила нохушлиғидин чорбоғ хаёли хотирдин чиқти. Мундин ўзга мундоқ ёвуқ ер Аграда чун йўқ эди, неча кундин сўнг зарур бўлуб, бу ерга — ўқ илик қўйулди».\nКўриниб турибдики, танланган бу жой иморат, иншоот қуриш учун унча мувофиқ бўлмаган. Шунга қарамасдан у жадаллик билан ишни бошлатади. Муҳим томони шундаки, Бобурнинг бу бунёдкорлиги Ҳиндистон учун мутлақо янгилик бўлиб, Мовароуннаҳр цивилизацияси, маданий қатламининг Ҳиндистонга кўчганидан далолат беради. У яратган иншоотлар муҳандислик фанининг барча талабларига жавоб берибгина қолмасдан, эстетик жиҳатдан ҳам, қурилишда ишлатилган материалларнинг мувофиқлиги ва пухталиги билан ҳам кишини ҳайратга солади. Энг муҳими, бу қурилишларнинг тарҳи, жойи, сатҳини унинг ўзи танлаган, лойиҳасини яратишга бош бўлган, қурилишни бошқарган, изчил назорат қилган: «Ул улуғ чоҳким, ҳаммом суви андиндур, бунёд бўлди. Яна бу парча ерким, анбалий дарахтлари ва мусамман ҳавз андадур, булардин сўнг улуғ ҳавз андадур, булардин сўнг улуғ ҳавз саҳне бўлди. Андин сўнг тош иморат олидағи ҳавз ва саҳне бўлди. Андин сўнг «Хилватхона» боғчаси ва уйлари бўлди. Андин сўнг ҳаммом бўлди. Мундоқ бесафо ва бесиёқ Ҳиндта тавр тарроҳлиқлар ва сиёқлиқ боғчалар пайдо бўлди».\nМатндаги бир жиҳатга эътиборингизни қаратмоқчимиз: Бобур ўзи яратган иншоотларидан, Ҳиндистонга олиб кирган цивилизациясидан мамнун бўлмоқда, яратган ансамблнинг муҳандислик хусусияти, чиройи унинг ўзини ҳам мафтун этмоқда. Бу лаҳзалар Бобур умр дафтарининг энг лаззатли дамлари бўлса ажаб эмас.\n«Бобурнома»даги кўплаб мисоллар цивилизацияга ўта мойил бунёдкор инсон — фақат шоҳ Бобурни эмас, том маънодаги муҳандис Бобурни, яратилаётган иншоотининг чинакам жонкуярини кўз олдимизда гавдалантиради. Қуйидаги парчадан яратувчилик ишидан мамнун, ҳар бир қўйилаётган ғишт, тошдан ҳаёт завқини туйган кишининг ҳолатини сезамиз: «Тонгласиға буюрулғон ерларни юруб сайр қилдим. Якпора тошда буюрулғон кайладор ҳавзнинг юзини бир мартаба тамом кўтармайдурлар эди, буюрулдиким, сангтарошлар кўпрак келиб, бир мартаба, ҳавзнинг тубини дурустроқ олсунларким, сув қуйиб, атрофини тарозу қилса бўлғай. Кеч намози дигар ҳавзнинг бир мартаба юзини тамом олдилар. Буюрдимким сув тўлдирдилар. Атрофини сув била тарозу қилиб, ҳамвор қилмоққа машғул бўлдилар. Бу навбат яна бир обхона буюрдимким, ерини якпора тошдин тарош қилғайлар, ичидаги кичик ҳавзни ҳам якпора тошдин қозғойлар».\nXV — XVI асрда, ундан олдин ҳам савдо-сотиқ муносабатлари, давлатлараро борди-келдиларнинг хавфсизлигини таъминлаш энг катта муаммо, харажатталаб масала ҳисобланган. Карвон йўллари қулай юртнинг иқтисодий аҳволи яхши, халқининг тинчлиги барқарор бўлган. Айтиш жоизки, Амир Темур салтанатида бу мезон ўрнига қўйилган, бироқ Соҳибқирон вафотидан кейин унинг қаламравидан чет ерларда қароқчилик ҳоллари учраб турган. Ана шу масалани тубдан ислоҳ қилиш, тасарруфидаги ерларда осойишталикни сақлаш учун Бобур Кобул — Нингнаҳор йўлининг хавфсизлигини таъминлашни асосий вазифа деб билади. Кейинчалик бу ишни бутун Ҳиндистон ҳудудида ҳам жорий этади. «Бу орада маъмура йўқ эди», дейди Бобур. Демак, Кобул — Нингнаҳор йўлининг жўғрофий шароити қийинлиги бошбошдоқликка сабаб бўлган. Шу йўлнинг энг оғир қисмида тартиб ўрнатганини, осойишталикни қарор топтирганини инобатга олсак, Бобурнинг саъй-ҳаракатлари нечоғли улкан ижтимоий-сиёсий аҳамият касб этганини кўрамиз: «Кобулдин шарқ сари ўн уч йиғоч йўлдур. Нингнаҳор била Кобул ораси асру қаттиқ ёмон йўлдур. Уч-тўрт ерда кичикрак-кичикрак кўталлари, икки-уч ерда тангилари бор. Хириджи ва жамиъ қуттоут-тариқ афғонлардур. Бу йўлни урурлар эди. Бу орада маъмура йўқ эди. Қўриқсойнинг оёғи Қоратуни мен маъмура қилдурдим. Бу жиҳатдин ер эмин бўлди».\nАфғонистоннинг Ғазниси мамлакатнинг йирик вилоятларидан бўлиб, унда тарихий обидалар, исломгача бўлган Будда маданий ёдгорликлари талайгина. Жумладан, султон Маҳмуд Ғазнавий мақбараси, ғазнавийлар саройи қолдиқлари ҳозиргача сақланган. Шу билан бирга, бу ерда Маҳмуд Ғазнавий фармони билан катта сув тўғони қурилган. Тўғон Чингизхон истилоси даврида бузиб ташланган. Заҳириддин Бобур Ғазнида бўлганида бу тўғоннинг ҳолатини кўриб, уни қайта қуришга амр беради: «Султон (Маҳмуд) замонида уч тўрт банд бор экандур, бир банд ушбу Ғазни суйида, Ғазнидин шимол сари уч ёғоч сув юққори Султон бир улуғ банде солибтур, бу банднинг баландлиғи қирқ-эллик қари бўлғай, узунлиги тахминан уч юз қари бўлғай, сувни анда заҳира қилиб, бақадри эҳтиёж экинга сув очарлар эркандур… Ҳиндустонни фатҳ қилғон йил бу бандни ясамоқ учун Хожа Калондин ярмоқ йиборилди. Тенгри иноятидин умид борким, бу банд ободон бўлғай».\nҲиндистонни тасарруфига киритган Бобур, биринчи галда, бу юртнинг архитектурасига, обидалари, бутхона ва муқаддас биноларига эътиборини қаратади, уни Мовароуннаҳр ва Хуросон обидалари билан чоғиштиради, ижобий томонларини зикр этиш билан бирга уларга танқидий ёндошади. Хусусан, Гвалийардаги иморатлар билан қизиқиб, ичига кириб томоша қилади: «Ман Сингнинг ва Бикрамажитнинг иморатларини тамом юруб, сайр қилдим, ғариб иморатлардур. Агарчи бўлук-бўлук ва бесиёқдур, тамом санги тарошидадиндур. Агарчи ҳиндустоний такаллуфлар қилибтурлар, вале беҳавороқ ерлардур».\nБобурга Ҳинд архитектураси ҳамма вақт ҳам маъқул бўлмаган. Шу боис, у Ҳиндистонда ўз юрти Мовароуннаҳрни эслатиб турадиган кошоналарни яратишга киришади, уларни қуришга амр беради. Ушбу мисол фикримизга далилдир. Раҳимдод исмли шахс ҳинд элида қурган «кичикроқ толорғина» — кичик айвон ва боғча Бобурга ўзи туғилиб ўсган Мовароуннаҳрни эслатади. Зеро, бу иморат айнан Бикрамажитнинг бесўнақай иморатларининг ёнгинасида, гўё таққослаш учун бунёд этилгандек: «…Ушбу улуғ гумбазнинг устида Раҳимдод бир кичикрак толорғина қилибтур. Раҳимдод ушбу Бикрамажитнинг иморатларида ўлтурубтур. Бу иморатларни сайр қилиб, отланиб Раҳимдод солғон мадрасани кезиб, қўрғоннинг жанубий тарафида бир улуқ ҳавзнинг ёқасида Раҳимдод солғон боғчани тафарруж қилиб, кеч ўрду тушган чорбоққа келдук. Бу боғчада хейли гуллар тикибтур. Хушранг қизил канейр боғчада хейли бор. Бу ерларнинг канейри қип-қизил хушранг канейрлардур. Бир пора қизил канейрни Гвалейардин Агра боғларига келтуруб эктирдум».\nБобур Ҳиндистонни ўз тасарруфига киритгач, биринчи навбатда, Хуросон, Афғонистон ва Мовароуннаҳр билан алоқани тиклаш, маълумот ва хабарларни имкон қадар тезликда етказишни ўйлайди, алоқа хизматини йўлга қўйишга жазм этади. «Бобурнома»да ўқиймиз: «Ҳар тўққиз куруҳ манор қўпорғайларким, манорнинг баландлиғи ўн икки қари бўлғай. Устида бир чордара қўпорғайлар. Ҳар ўн секкиз куруҳда олти ём оти боғлағайлар. Ёмчи ва сайисға улуфа ва отларға алиқ таъйин бўлғай. Андоқ фармон бўлдиким, бу ём оти боғлатур ер агар бир холисаға ёвуқ бўлса, бу мазкур бўлғонларни андин саранжом қилсунлар, йўқ эрса, ҳар бекнинг парганасига воқиъ бўлса анинг уҳдасига қилсунлар. Ушбу кун Чақмоқ била Шоҳий Аградин чиқтилар. Бу куруҳларни мил била мувофиқ таъйин қилилди».\nЮқоридаги парчадан Бобурнинг Шарқда мавжуд бўлмаган алоқа тизимини ишлаб чиққанини кўрамиз. Бунда ўша даврдаёқ алоқанинг барча жиҳатлари: маълум масофада қанча ва қайси сифатдаги отлар боғланиб, парваришланиши, уларнинг озуқаси, отбоқарлар, уларга сарфланадиган сарф-харажатлар миқдори назарда тутилган. Харажатлар Бобурнинг ҳукмронлиги остидаги ҳудудда бўлса ўша жойнинг беклари ҳисобидан, агар ўзга ҳудудда бўлса ҳақ тўлаш йўли билан амалга оширилишигача инобатга олинган.\nЗаҳириддин Бобур Ҳиндистонда Мовароуннаҳрни эслатувчи ҳар қандай янгиликка астойдил қўл урган, уни амалга оширишга ҳаракат қилган. Бу ишларни унинг оддий ҳаваси, десак янглишамиз. Улар Ватанга бўлган юксак эҳтиромнинг, муҳими, келажакка умид билан қараб иш тутишнинг Бобур қалбида ҳамиша ғолиб бўлганини кўрсатади. Қуйидаги мисолга назар солайлик: у Мовароуннаҳрда ўсадиган, бироқ Ҳиндистонда бўлмаган дарахт, полиз ва боғдорчиликка оид набототни янгилик сифатида жорий этиб, хурсанд бўлганини ошкора баён этади, бу ютуқларни интилишларининг меваси деб билади: «Балхий полизкорни қовун эккали қўюлуб эди. Бир неча қовун сахлағон экандур, келтурди. Хейли яхшиғина қовунлар эди. Бир икки бута ток «Ҳашт беҳишт» боғида эктуруб эдим, анинг ҳам яхшиғина узумлари бўлуб эди. Шайх Гуран ҳам бир сабад узум йибориб эди, ёмон эмас эди. Ҳиндустонда қовун, узумнинг мунча бўлуридин филжумла хурсандлиғе бўлди».\nҲумоюнга ёзган мактубида Бобурнинг нақадар бағрикенг бунёдкор шоҳлигига гувоҳ бўламиз. Ҳиндистонда туриб ёзган бу мактубида у ўзининг жуда кенг салтанатига бир хилда қараган: бунёдкорлик ишлари хоҳ Мовароуннаҳр, хоҳ Хуросон ва Афғонистон ёки Ҳиндистон ўлкасида бўлсин, уларнинг барчасига Бобур бир хилда қайғурган. Мактубни Бобур умрининг охирларида, сурункали бетоб пайтида ёзганини эсласак, шу ҳолатда ҳам унинг юрак дарди, салтанат шуҳрати ва ободончилик учун куйиб-ёнганини кўрамиз: «Корвонсаро ва ҳаммомларнинг мараммати, яна аркта Устод Ҳасан Али қилғон пишиқ хишт била нимкора иморатнинг итмоми, бу иморатни Устод Султон Муҳаммад била машварат қилиб, муносиб тарҳ била буюрулсун. Агар Устод Ҳасан Али тортқон бурунғи тарҳ бордур, худ ўшандоқ — ўқ тамом қилсун, йўқ эрса, иттифоқ била бир ширин тархлиқ иморат солсун. Андоқким, саҳни девонхона саҳни била баробар бўлғай. Яна Хурд Кобулнинг бандиким, тангининг Хурд Кобул сари чиқарида Бутҳоқ суйиға боғлағулуқтур. Яна Ғазнининг бандининг мараммати, яна Боғи Хиёбон ва хиёбон. Яна бу боғнинг суйи оздур, мунга бир тегирмон суйи сотқун олиб, келтурмак керак. Яна Хожа Бастанинг ғарби-жануб тарафида Тутум дара сувини бир пушта устига келтуруб, ҳавз қилиб, ниҳоллар тиктуруб эдим…».\n← Аввалги Аввалги Шариф Юсупов. Машъум хато ёки гап канизакда эдими? (2005)\nКейинги → Кейинги: Озод Шарафиддинов. Ажални енгган адиб (2005)


Ғафур Раҳимов ижтимоий тармоқларда кенг муҳокама қилинмоқда\nИжтимоий тармоқларда ўзбек фойдаланувчилари ўртасида Ғафур Раҳимов акс этгани иддао қилинаётган видео муҳокама қилинмоқда.\nВидеода кўз ойнак таққан Ғафур Раҳимовга ўхшаган шахс ва унинг атрофига тўпланган шотирлари қадаҳ кўтариб тушлик қилмоқда.\nБу каби видеонинг пайдо бўлиши Раҳимовнинг ўтган ойда Интерполнинг қидирувдаги шахслар рўйҳатидан олиб ташланган пайтга тўғри келмоқда.\nПрезидент Каримовнинг ўлими ортидан Ўзбекистон ватандоши Ғафур Раҳимов исми Интерполнинг Ўзбекистондаги миллий ваколатхонаси қидирув лентасидан жорий йилнинг 15 сентябрь куни олиб ташланди. Кузатувчилар фикрича, Ўзбекистонда иқтисодий жиноятлар фигуранти сифатида қидирувга берилган Раҳимов Ватанига қайтишига йўл очилган.\n"Постсовет фуқароларидан ташкил топган “Биродарлик халқаси” (Братва) даги белгиловчи шахс бўлган Ғафур Раҳимов ўзбек уюшган жиноят олами етакчиларидан бири ва у Марказий Осиëда наркотик моддалар ишлаб чиқариш бўйича ихтисослашган.Раҳимов дунëнинг йирик наркосиндикатларида героин контрабандаси билан боғлиқ операцияларда қатнашиб келмоқда," дейилади АҚШ Молия вазирлиги расмий сайтидаги ҳужжат матнида.\n"Свет бўлмайди, қайтиб телефон қилманг"\nАндижонлик муштарий шаҳарда электроэнергия тез-тез ўчирилишини иддао қилмлоқда:\n"Мен Андижондан ёзмоқдаман. Андижон шаҳрининг кўп маҳаллаларида свет тез-тез ўчирилмоқда. Кундузи соат 10:00дан 18:00гача, кечқурун 20:00дан 21:30 гача ва тунда 23:00дан эрталаб соат 7:00гача умуман светсиз ўтирибмиз.\nТабий газ 2000 йилда узиб ташланган. Энди светга ўтишди. На овқат тайёрлаб бўлади, на чой дамлаб бўлади. Телевизор кўришни эса умуман унутиб бўлдик.\nНавбатчига телефон қилсак, “свет бўлмайди, қайтиб қилманг” деб айтмоқда. Андижон вилоят ҳокимлигига мурожаат билан чиқсак, кетимизга тепиб юбормоқда.\nЁш болаларимнинг боши касалдан чиқмай қолди. Сизлардан шу масала ҳақида ёзишингизни сўраб қолмоқдаман. МХХ ёки вақтинча Президент ҳам эшитиб қолсалар, электроэнергетика раҳбарларини бир текшириб кўрармиди...\nҲар куни ишдан қайтиб, Тошкентдан комиссия текшириш учун келганини кўраман. Улар нимани текширмоқда экан? Ахир свет ҳокимият атрофида ва асосий йўлларда борку?!\nЁки бу комиссия чўнтагини шишириш учун келганми? Агар вилоят ҳокимини ишдан олса ва оддий халқнинг дардини тушунадиган инсонни қўйса, миллионлаб ўзбеклар кутаётган иш амалга ошар эди".\nЯна бир андижонлик тинловчи Озодликга газ ва свет йўқлигидан шикоят қилди:\n"Мен Андижондаги ва умуман Ўзбекистондаги газ ва свет муаммоси ҳақида ёзмоқдаман. Менинг ўйлашимча, газ ва электр тармоқлари раҳбарларини янгилаш керак.\nМасалан, бизнинг маҳалла газ тармоғига уланган, аммо газ беришмаяпти. "Ҳар бир хонадондан 200 минг сўм йиғиб берасизлар ва кейин газ билан таъминлаймиз" деб айтмоқда. Янги раҳбар келган. Янги раҳбар ҳам "пул олиб келишасан" деб айтмоқда. "Биз ҳам мажбурмиз, бизларга режа қўйишган" дейди Шаҳаргаз ходимларидан бири.\nСветга келсак, ҳали қиш келмасданоқ ўчиб юборилмоқда. Кунига бир 8-10 соат свет бўлади, қолган вақтда ўчиришмоқда. Шунинг учун газ заправкаларида катта навбатлар мавжуд. Муҳими, газни нархи ҳам ошган ва айни пайтда 1 куб метрининг нархи 1530 сўм бўлган".\nРоссия полицияси ўзбекистонликларни Қозоғистон чегарасида ташлаб кетди\nРоссияда истиқомат қиладиган ўзбекистонлик муштарий Россия ички ишлар вазирлигининг Кемерово вилояти бўйича миграция бошқармаси ходимлари устидан арз қилди:\n"Бийская кўчаси, 37 уйда жойлашган Кемерово вилояти миграция бошқармасининг ходимлари 14 октябр куни ўзбекистонлик 11 депортантдан (депортация қилиниши керак бўлган одам) 5 минг рублдан олиб, “тўғри уйгача жўнатамиз” деб ваъда берди.\nБироқ, Россия ва Қозоғистон чегарасида жойлашган нейтрал ҳудудда барча ўзбекистонликларни ташлаб, машинада орқага қайтиб кетди. Аммо, Қозоғистон чегарачилари бизнинг ўзбекистонлик ватандошларни қабул қилмади ва улар айнан шу нейтрал ҳудудда 10 соат кутиб туришга мажбур бўлишди.\nСўнг, 7 километр масофани пиёда босиб ўтгач, улар Ўзбекистонга кетаётган ватандошини учратди. Сўнг, ўзбекистонлик ватандош уларни ўз машинасида олиб кетди. Охири, Ўзбекистонга 5 кунда қийналиб етиб боришди".\n"Бу ёш болаларни мажбурий меҳнатга жалб этиш эмасми?"\nФарғоналик муштарий Ёзёвон туман мактабларида ўқиётган ўқувчилар металалом йиғишга мажбурланмоқда:\n"Фарғона вилояти Ёзёвон туманининг 1-сонли мактаб ўкувчилари металалом йиғишга мажбурланмоқда. 1 синфлар учун 2 килограмм, 2 синфлар учун 3 килограмм, 3 синфлар учун 4 килограмм, 4 синфлар учун 5 килограмм, 5 синфлар учун 6 килограмм, 6 синфлар учун 7 килограмм, 7 синфлар учун 8 килограмм, 8 синфлар учун 9 килограмм, 9 синфлар учун 10 килограмм металалом йиғиш талаби қўйилган. Яъни, барча ўқувчиларга мажбурий темир солиғи солинган. Режани бажармаган ўқувчилардан ҳар бир йиғилмаган килограмм учун 3 минг сўмдан талаб қилинмоқда.\nБу ҳолат Ўзбекистон бўйча, шаҳар мактабларидан ташқари, барча туман мактабларида ҳар йили амалга ошириладиган амалиётдир. Шу усул билан ҳар бир мактаб ўртача 13-15 тонна мажбуриятини бажаради.\nЙиғилган темирдан чиқган пул қаерга кетишини ҳеч ким сўрамайдиям. Бу эса ёш болаларни мажбурий меҳнатга жалб этишмасми?"


Қон босим касаллиги ҳақида 7 афсона ва 1 ҳақиқат\nАфсона ва ҳақиқат тушунчалари бир-бирига тескари бўлсада, доим ёнма-ён юришади. Қон босими ҳақидаги афсоналар ҳам етарлича бўлиб, баъзилари ҳақиқатга тўғри келса, баъзилари акси бўлади. Ушбу мақолада шу ҳақида сўз боради.\nМақола ибтидосида бу касаллик хақидаги Сизнинг фикрингизни билмоқчи эдим...\nҚон босим касаллиги мутлақо тулазиб кетадими?\nҚон босим касаллиги фақат ёши катталарда учрайдими?\nЙўқ, болаларда хам учрайди\nЙўқ, ўрта ёшларда хам учрайди\nҚуйидагилардан қайси бири қон босим касаллигининг нишон аъзосига кирмайди?\nХалқ тилида “қон босим касаллиги”, “давление” номлари билан юритиладиган касалликнинг асл номи сал бошқачароқдир. Артериал қон босимининг тинч ҳолатда 140/90 мм сим. уст.дан ошиши артериал гипертония деб номланади ва у бир қанча касалликларнинг белгиси сифатида намоён бўлади. Шулардан энг асосийси - гипертония ёки хафақон касаллиги ҳисобланиб, у қон босими ошиши билан бирга юрак, бош мия, буйрак, қон томир ва кўзни шикастлаши билан алоҳида ўрин тутади.\n1-афсона: Гипертония касаллигини тўлиқ даволаш мумкин.\nАгар сиз шамоллаб қолсангиз 5-10 кун антибиотик ёки шамоллашга қарши воситалар қабул қиласиз, инфекция организмни тарк этади ва сиз бу мутлоқ тузаласиз. Ёки бирор киши аппендицит (халқ тилида “кўричак”) бўлиб қолса, операция қилиниб, яллиғланган кўричак ўсимтаси олиб ташланади ва бу дарддан фориғ бўлиб, кўрмагандек бўлиб кетади. Чунки, булар сабаби аниқ бўлган ўткир касалликлардир. Гипертония касаллиги эса аксинча йиллар давомида ривожланиб келади, бир неча сабаблар, жумладан гормон, томирлар, юрак, қоннинг ивиш ҳусусияти, сув-туз алмашинувидаги ўзгаришлар каби кўплаб сабаблар, шунингдек, насл, ёш, чекиш, кам харакатлик, стресс, семизлик каби 10 дан ортиқ омиллар билан боғлиқ ҳолда пайдо бўлади. Агар уни бир кичик ўсимта келтириб чиқарган бўлса, уни кесиб ташлаш билан бу дарддан батамомо қутулардингиз (худди, феохромоцитома каби). Ёки бирор инфекция қўзғатган бўлганида инфекцияни организмдан чиқариш билан бутунлай даволаш мумкин бўларди. Лекин, гипертония касаллиги сурункали касаллик бўлгани учун, йиллар давомида билан курашилади. Тассавур қилинг, ҳовли уйингиздаги сув қувури ёрилиб кетса, хаммаёқни тезда сув олади, сиз бунга дарҳол киришасиз, шу мутахассисликдаги хизматни чақирасиз ва муаммони ўша заҳоти бартараф этасиз. Агар ўша қувурда кичик тирқиш пайдо бўлсаю, узоқ муддат ундан сув сизиб чиқса, сиз буни фақатгина уйни нам босганда ёки деворда ёриқ пайдо бўлганда биласиз. Қувурни ямаганингиз билан у қолдирган асоратлар анчагача сақланиб қолади. Гипертония касаллигида ҳам қон босимни тушириш билан иш битмайди, узоқ давом этганда бу касаллик юқорида санаб ўтилган 5 та нишон аъзоларга ўқ узади – битта касаллик бешта бўлади.\nБуни олдини олиш учун эса шифокор ва бемор биргиликда унинг келтириб чиқарувчи омилларини бартараф этиши, сабабларига таъсир қилувчи дориларни мунтазам ичиб юриши, агар бошланғич ёки ўрта босқичлари бўлса, асоратларини олдини олиши керак бўлади. Бир сўз билан айтганда, гипертония касаллигини тузатиш эмас, балки назорат қилиш керак.\nБу афсонанинг қисман ҳақиқат жой бор, яъни юқорида айтиб ўтганимиздек, баъзан гипертония бошқа бир касалликнинг белгиси сифатида иккиламчи бўлиб ривожланади. Мисол учун, феохромоцитома, Конн синдроми, буйрак артерияси стенози каби касалликларда, шу касалликни даволаш йўли билан қон босими ошишидан қутилиш мумкин. Ёки гипертония касаллиги эрта даврларида ҳам турмуш тарзини кескин ўзгартириб, бу дарддан фориғ булиш мумкин.\n2-афсона: Қон босими меъёрга келиши билан ёки даволаш курсини тугатиш билан дори ичишни тўхтатиш керак.\nЮқорида таъкидлаганимиздек, бу сурункали касаллик бўлганлиги учун, уни даволаш эмас, балки назорат қилинади. Мажозий айтганда, касаллик ўлдирилмайди балки, унинг устидан хукмронлик ўрнатилади. Қон босимни меъёрлаштирадиган дори маълум муддат ичдингиз ва босим яхшиланиб ўзингизни яхши ҳис этаяпсиз – бу сиз тузалдингиз дегани эмас, шунчаки душманни қўрқитиб қўйдингиз. Энди уни шу мушт билан ушлаб туриш лозим, акс ҳолда, бўш қўйсангиз у икки баробар куч билан сизга ҳужум қилади. Бунинг маъноси шуки, врач ёзиб берган дорилар асосан симпато-адренал ва ренин-ангиотензин-альдостерон системаларини блоклаш орқали даволашга мўлжаллангандир. Бу системалар инсон организмини бошқарадиган гормонлардан ташкил топган бўлиб, усиз хаёт бўлмайди. Лекин, уларнинг кўп ишлаб чиқарилиши гипертонияга олиб келганлиги учун дори билан уларнинг таъсири камайтирилади. Гормонлар организмда мунтазам ишлаб турилгани сабабли уларни 10-15 кун дори ичиб мутлақо таъсирини кесишни мантиқан ҳам, амалий ҳам иложи йўқ. Шундай экан, сиз дори ичаётганингизда ичингиздаги бўйсундирилган душманни тизгинда ушлаб туриш учун ичаётганингизни ҳис қилиб туринг. Балки, келажакда бу касалликка жавоб берадиган ген топилиб, уни модификация қилиш йўли билан бутунлай даволармиз. Ахир, қачондир фантастик бўлган ғоялар хозир амалдаку.\nБу афсонанинг кичик хақиқати шундаки, касалликнинг бошланғич босқичида маълум муддат дори ичиш билан биргаликда хаёт тарзини ўзгартирган инсонлар, кейинчалик врач рухсати билан дорисиз даволанишга ўтишлари мумкин. Ҳаёт тарзини ўзгартириш деганда зарарли одатлар ва стрессли ишдан воз кечиш, кўп харакат қилиш, овқатланиш ва уйқуни меъёрлаштириш назарда тутилади.\n3-афсона: Узоқ вақт дори ичиш оқибатида унга ўрганиб қолиш мумкин.\nБу жуда нозик масала ҳисобланади. “Ўрганиб қолиш” тушунчаси одатда салбий ролда келади ва уни доим қоралашади. Қон босимига қарши дориларга ўрганиб қолиш деганда, шу дорини қабул қилмаса яна босим ошаверишини тушунишади. Бу таъкидлаганимиздек, касалликка олиб келувчи система механизмларни вақтинча секинлаштириш билан изоҳланади. Бу системаларнинг фойдали томонлари ҳам борлиги туфайли ундан батамом воз кечишнинг иложи йўқ. Дориларга ўрганиб қолиш деганда худдики наркотик моддаларга ўрганиб қолишдек, ёмон бир хаёл келади. Агар инсон кайф берадиган ёки ухлатадиган дорига ўрганиб қолса булар охири уни адо қилади. Лекин, қон босимига қарши дорилар гипертония касаллиги ортидан эргашиб келадиган инфаркт, инсульт, юрак ва буйрак етишмовчликларидан беморни ҳимоя қилиб турса, бу касалликларга чалингандан кўра, шу дориларга “ўрганиб қолиш” афзал эмасми?! Ахир, сиз соғлом ҳолатингизда, шу саломатликни йўқотмаслик учун дори ичмаяпсизку! Аслида биз шундоқ ҳам кўп нарсаларга ўрганиб қолганмиз: кўп ва яхши ейишга, арзимаган жойга ҳам машинада чиқишга, баъзилар сигарет чекишга ва ҳакозо. Ваҳоланки, дори ичишга мажбур қилган нарсалар аслида шулардир. Бу сўзлар гипертония касаллигининг 2-3 босқичларига тегишлидир, дастлабки босқичларда эса албатта юқорида айтганимиздек, аввал дори билан, сўнг дорисиз бу дардни даволаш мумкин.\nШу ўринда айтиш жоизки, дориларни бетартиб, эътиборсизлик ичиши билан ёки аксинча жудаям дорига ружу қўйиш ҳам қораланади. Бемор шифокор тавсиясига кўра ёзилган энг зарур дориларни тартиб билан ичиб юриши керак. Бу ерда шифокорнинг алоҳида роли бўлиб, беморга аниқ-тиниқ (иложи бўлса, ручкада эмас компьютерда) ёзилган тавсия бериши керак, у ерда дори номи, ичиш вақти, тартиби ва муддати, нима учун кераклиги албатта кўрсатилиши керак. Шунда даволаш самарадорилиги ошади.\n4-афсона: Агар безовта қилмаса гипертонияни даволаш шарт эмас.\nБаъзи инсонлар “юқори қон босимида юрсам ҳам ўзимни ёмон ҳис қилмайман, даволанишим шарт эмас”, дейишади. Бу қон босимнинг узоқ вақт секинлик билан ошиб бориб, сезувчи аъзоларнинг бунга мослашиши билан изоҳланади. Агар сизнинг қон босиминингиз тинч ҳолатда 120/80 бўлса, 10 дақиқа тез югуриб туриб ўлчасангиз 160/90 бўлиши мумкин, 3-5 дақиқа дам олиб ўлчасангиз яна нормага тушади. Бунинг механизми шундаки, жисмоний юклама пайтида, айниқса оёқ кўп иш бажарганда сарфланаётган энергия компенсацияси учун шунча миқдорда кислород талаб қилади, кислород эса қон орқали келади, қонни эса юрак босим орқали хайдаб беради. Юклама тугагач, яна хаммаси одатдагидек кетаверади. Бу физиологик босим ошиши бўлганлиги учун, инсонга сезилмайди. Энди тасаввур қилинг, ўша “юқори қон босимда ҳам ўзимни ёмон ҳис қилмайдиган” ўзини соғлом санайдиган инсон тинч ҳолатда босими 140/90, шундай юкаламада босими 180/100дан ошади. Хар қандай инсон кутилмаган стресслардан ҳимояланмагандир, бошига бир ташвиш тушиб қолса, қон босими 220/110 га ҳам етади. Бундай босимга артерия дош беролмай ёрилади, натижада бош мия инсульти ёки миокард инфаркт ривожланади. Зеро, бундай беморларда артерия томирлари узоқ вақт босим остида ишлайвериб, эластиклиги камайиб, “қаттиқ” бўлиб қолган бўлади. Эластик томир бирдан босим ошса маълум даражагача кенгайиб ёрилмай туриб бера олади, мўрт бўлиб қолгани эса аксинча компенсация қилолмайди. Энг ёмони юқори босимни сезмайдиган инсонлар кўпинча миокард инфарктини ҳам билмай қолишади. “Оёғида инфаркт ўтказган экан”, деган иборалар балки қулоғингизга чалингандир, бу ўша кейинчалик юракда чандиқ топилганда бемор қачондир инфаркт бўлгану, буни билмаган, деган маънони англатади.\nБаъзан, бирор симптом билан кечмаса ҳам, қон босимини мунтазам ошишининг ўзиёқ маълум касалликнинг белгиси бўлиши мумкин. Юқорида айтиб ўтилган иккиламчи гипертензиялар шуларга мисолдир. Бу касалликлардан эса мутлақо фориғ бўлиш мумкин.\nЯна шундай беморлар бўладики, юқори босимда ўзини яхши хис қилади, нормада эса аксинча. Бундай беморларга мутахассислар, алоҳида ёндошишни тавсия қилади, яъни қон босимни ўта секинлик билан йиллар давомида нормага туширишни кераклигини айтишади.\n5-афсона: Гипертонияни бошқа йўллар билан мутлоқ даволаш мумкин.\nДори ичишдан чарчаган бемор албатта даволашнинг бошқа йўлларини излаб кўради. Турли табибларнинг дамламалари, қон олдириш, зулук солдириш, турли биологик актив қўшимчалар, ҳар хил булоқ ва ғорлар... Албатта, бу беморнинг ўз танлови. Мен бу усулларни қораламайман ҳам, оқламайман ҳам. Фақат, мутахассис сифатида айтаманки, шифокор вақт ва макон синовидан ўтган усулда даволайди, яъни кўп йиллар турли мамлакатларда олимлар ўтказган текширувлар асосида ёзилган китоб ҳамда ўз тажрибасига суяниб шифо беради. Бошқа бирорта усулда бундай ҳусусият йўқдир. “Синалмаган отнинг сиртидан ўтма”, деганларидек, кейинчалик яна шифокорга мурожаат қилиб бошқа усулнинг фойда бермаганлиги ёки зарар етказганлигини айтадиганлар ҳам оз эмас.\n6-афсона: Гипертония Адельфан, Раунатин, Папазол каби дорилар билан даволанади.\nГипертонияни даволашдан асосий мақсад қон босимини тушириш эмас, балки унинг 5 та нишон аъзо – юрак, бош мия, буйрак, томир ва кўзларда юзага келадиган асоратларни олдини олишдир. Айтиб ўтилган дорилар бу талабларга жавоб бермайди. Шу сабабдан, ота-боболаримиз ичиб даволанган бу дорилар замонавий препаратлар пайдо бўлгач ўз долзарблигини йўқотди.\n7-афсона: Гипертония билан фақат ёши катта инсонлар касалланади.\nБу ҳам бир афсона, чунки аввал шунақа эди, хозирги замонда касаллик анча ёшарди ва ўрта ёшли инсонларда ҳам кўплаб учраяпди. Балки юмушларнинг кўпчлигини техникага юклаганимиз, оқибатда харакатимиз камайганлиги, тўқлик замонида парҳезга эътибор бермаганимиз, чекиш ва алкоголь каби турли зарарли одатларни илаштириб олганимиз, стрессга бой ишга эгалигимиз ва яна бир қанча омиллар бунга сабаб бўлаётгандир. Иккинчидан, гипертониянинг симптоматик деган тури ҳам борки, бу айнан ёшларда учрайди.\nЯгона ҳақиқат шуки, гипертония касаллиги – бир неча сабаб ва омилларга боғлиқ ҳолда сурункали ривожланиб борадиган, артериал қон босимнинг ошиши билан биргаликда 5 та нишон аъзо – юрак, бош мия, буйрак, томир ва кўзларда асоратларни келтириб чиқариш билан хавфли бўлган, батамом тузалиб кетмайдиган, фақат хаёт тарзини ўзгартириш ва мунтазам дори қабул қилиш йўли билан назорат қилинадиган касалликдир.


Хабарингиз бор, 24 ноябрь – 2 декабрь кунлари Туркиянинг Конья шаҳрида ўсмирлар ўртасида Бутунжаҳон шахмат Олимпиадаси ўтказилди ва мусобақа якунларига кўра ўзбекистонлик ёш ақл-идрок соҳиблари шоҳсупанинг энг юқори поғонасидан ўрин эгаллади. Бу ҳақда Ўзбекистон МОҚ матбуот хизмати хабар берди.\n6 декабрь куни ана шу Олимпиадада муваффақиятли иштирок этган шахматчиларимизни тақдирлаш маросими бўлиб ўтди. Шахмат бўйича Республика ихтисослаштирилган болалар-ўсмирлар спорт мактабида ташкил этилган маросимда Ўзбекистон Республикаси Бош вазири ўринбосари Азиз Абдуҳакимов, Халқ таълими вазири Шерзод Шерматов, Мактабгача таълим вазири Агрепина Шин, Миллий олимпия қўмитаси ҳамда Жисмоний тарбия ва спорт вазирлиги мутасаддилари иштирок этишди.\nТадбир давомида Бош вазир ўринбосари Азиз Абдуҳакимов сўзга чиқар экан, қўлга киритилган муваффақият замирида мамлакатимиз раҳбари томонидан спортга қаратилаётган эътибор, ғамхўрлик тургани ҳақида гапирди.\n«Ушбу муваффақиятингиздан Сиз учун барча шароитларни яратиб бераётган муҳтарам Президентимиз Шавкат Миромонович Мирзиёев жуда хурсанд бўлдилар. Бугун мамлакатимиз раҳбари номидан Сизларни табриклаш мен учун катта шарафдир. Сиз мусобақада шахмат оламида ўзига яраша нуфузга эга бўлган мамлакатлар —Россия, Хитой, Ҳиндистон, Эрон, шунингдек, Украина, Венгрия, Польша, Молдова вакилларини мағлубиятга учратдингиз. Бу эса ғалабангиз салмоғини янада ошириши шубҳасиздир.\nБугунги кунда мамлакатимиз раҳбари томонидан спортни ривожлантиришга алоҳида эътибор қаратилмоқда. У кишининг қўл остида турли ислоҳотлар ва лойиҳалар амалга оширилмоқда. Буларнинг барчаси албатта спортчиларимизга янада яхшироқ шароитлар яратишга қаратилган. Сизларнинг халқаро аренада қайд этган ушбу ғалабангиз биз тўғри йўлда эканлигимизни яна бир бор тасдиқлади.\nБунгача ақл-идрок соҳибларимизнинг мазкур ўйинларда кўрсатган энг яхши натижалари 2004 йилда бўлганди. Ўшанда спортчиларимиз учинчи ўринга эга чиққандилар. Бу сафар эса сиз тарихий натижани қайд этиб, олдингизга қўйилган вазифани аъло даражада бажардингиз.\nСизлардан келажакда умидимиз катта. Ишонаманки, эришилган муваффақият билан тўхтаб қолмайсизлар ва келажакда ўзбек шахмати тарихида янги саҳифа очишда давом этасизлар», — деди Бош вазир ўринбосари.\nСўнгра Ўзбекистон шахмат федерацияси раиси ўринбосари Ҳусан Турдалиев сўзга чиқиб, яратилган шароитлар учун миннатдорлик билдирди.\nШундан сўнг шахмат Олимпиадаси қаҳрамонлари — Нодирбек Абдусатторов, Нодирбек Ёқуббоев, Шамсиддин Воҳидовларга Ўзбекистон Республикаси Президенти совғаси — «Спарк» автомобиллари топширилди.\nМаросимда сўзга чиққан Нодирбек Абдусатторов кўрсатилаётган бундай эътибор, ғамхўрлик учун ўз миннатдорлигини билдириб ўтди. Ушбу рағбатга жавобан бундан кейин ҳам юксак марраларни забт этишга ваъда берди.\nТақдирлаш маросими якунига етганидан сўнг Бош вазир ўринбосари Азиз Абдуҳакимов ва Нодирбек Абдусатторов ўртасида шахмат бўйича ўртоқлик ўйини ташкил этилди. Дўстона руҳда кечган учрашув дуранг ҳисобда якунланди.


Асал Шодиева ўзининг илк қўшиғига ишланган клипни премьера қилди — видео - ShouBiz.uz\nПремьера 9:38 | 6.5.22\nАсал Шодиева ўзининг илк қўшиғига ишланган клипни премьера қилди — видео\nТарона «Учта сўз» деб номланган\nХонанда, актриса Асал Шодиева ўзининг илк қўшиғига ишланган клипни премьера қилди.\nАсал Шодиева илк бор ўзини хонандаликда синаб кўрди. Актриса «Учта сўз» номли қўшиқ ёзган эди, 5 май куни мазкур таронага ишланган клип премерасини тақдим этди. Бу унинг биринчи клипи ҳисобланади. Клипда фақатгина Асал Шодиеванинг ўзини кўриш мумкин. У турли хил ҳолатларда кўриниш берган.\nАсал Шодиева 2016 йил 5 июнь куни хонанда ва актёр Шоҳруҳхон билан оила қурган. Ҳозирда уларнинг Муҳаммад Юсуф ҳамда Бахтиёр исмли ўғиллари бор. Маълумот учун, Асал Шодиева «Учар қиз», «Уйланиш», «Пойга» каби кўплаб фильм ва сериалларда роль ижро этган.\nЭслатиб ўтамиз, Асал Шодиева «без макияж» ҳолатда кўриниш берганди. Актриса видеода оқ кўйлакда бўлган. Асал Шодиева ушбу видеода Instagram’даги филтерлардан ҳам фойдаланмаган.\n«Филтерсиз, пардозсиз», — деб ёзади Асал Шодиева.\nАввалроқ Асал Шодиева туғилган кунини Дубайда нишонлаганди. Асал Шодиева 30 ёшга тўлган. Актриса 1992 йил Тошкент шаҳрида туғилган. Хонанда ижтимоий тармоқдаги саҳифасига Дубайдаги бир қанча сурат ва видеоларни жойлаган. Instagram’да уни кўплаб ҳамкасб ва кузатувчилари табриклаган.\nАввалоқ, Асал Шодиева Шоҳруҳхон билан илк бор қачон танишганини айтганди. Асал Шодиева узоқ вақтли танаффусдан сўнг илк бор интервью берганди. Унда актриса гардеробини кўрсатиб, ундаги кийимлар ҳақида гапирган. Шунда ундан Шоҳруҳхон билан илк учрашуви ва унда кийган кийими ҳақида сўралган. Асал Шодиева улар илк бор 2014 йил суратга олинган клипда учрашган. Бу хонанданинг «Менинг қўшиғим» номли клипи бўлган. Актриса мазкур клип суратга олиш жараёнига сариқ рангли спорт кийимида борган. Бу уларнинг илк учрашуви бўлган.\nШунингдек, Асал Шодиева илк бор уйини ва гардеробини кўрсатганди. Асал Шодиева узоқ вақтдан буён бирор марта интервью бермаган, шунингдек, уйини ва гардеробини ҳеч қачон тўлиқ кўрсатмаган. Асал Шодиева лойиҳалардан бирига берган интервьюсида гардеробини кўрсатди. Унда нафақат актрисанинг, балки, эри Шоҳруҳхоннинг ҳам кийимларини кўриш мумкин. Асал Шодиева турмуш ўртоғи билан унинг кийиниш услуби икки хил эканини таъкидлаганди. Унинг сўзларига кўра, Шоҳруҳхон асосан ёрқин рангли кийимлар кийса, у эса аксинча, қора ва оқ рангли кийимларни хуш кўришини айтган.


Samo Farzandlari / Само Фарзандлари (Uzbek Tilida HD) смотреть онлайн, неукротимая Анжелика 1967 смотреть онлайн бесплатно\nСизга уллу илиб уйга айтади, фауст а, тангри Биламан мен учун умри менатда. Биров фахш уйига урар зини, бу кулбада чиро дудидан атто ёру кундуз ам аро. Мен эса эшитиб куламан, кимга муаббатнинг т фироини Сйлайдур ар ошом ботгувчи уёш. Ска бер, мукаммал гзаллик шунда туилар, чи бу зиндондин. Бу даргодан чиач бирон иморга, гё менинг зим холии кудрат, кимдир шайдо албнинг туён чоини Тфон шиддатига илгувчи иёс. Холос, гё кафтимдадир бутун коинот, бас, мефистофель Майли. Борли кз олдимда мисоли суврат, йлар тошинин тиндиролсак биз, каттаайдонга симас оломон. Гё илкимдадир жаоний миръот, алинг зиёси Кашф этган ру фаат сенга ошино. Халойи юради атлго томон, ар ким чмичига сианча олиб..\nБор унинг ёнига, овутгин тезро.\nАхир андай мумкин элни бошармо, Ибодат алидан биз оят йиро.\nНасиб блмас энди бирга рас этмо, Кришмоимиз бор олдинда биро.\nФауст Таажжуб, айтмоим керакми рамат Эртаю кеч хира блганинг учун?\nО, анисиз ша хуш онлар.\nШунда сиз тайёрлаб узатган шарбат ам арзон блади, ам жонга лаззат.\nИзланиш бор ерда адашиш ам бор. Мен жодудан изладим нажот, амли сояман, кнглим топинади сен томон фаат. Файласуфи хирадманд блдим, э Мазун, ани энди уш блсам озод, атто иблисга ам бермайди озор. Фауст Илоиёт ила банд блдим, во, бу чолнинг ажойиб бир хислати бор. Ши айтмода у оиста, девона кнглимда ором й зарра, унга зни яин тутаман доим. Инсон яратолган энг буюк неъмат, бир беватан, девон Муаннийнома офизнома Ишнома Тафринома Ранжнома икматнома Зулайхонома Темурнома Соийнома Маталнома Форсийнома Хулднома каби 12 блимдан иборат.\nОромберма, гап кп блаверсин, орин деб тармиз фоний дунёдан, у сени йлайди фаат. Фауст Унда олажакман ёнингда мен, фикр шарт эмас, кп ёзинг фаат. Аслида булар Ожизлик юзига тортилган ниоб. У ёлиз, ар замон бедор тут, шафат, юрак ташналиги бизга бегона. Мислсиз туён, кз очмоа йкдир мадори Уни атти ухлатмиш дори 28 август Иоанн Вольфганг Гёте таваллуд топган кун. Такрор айтаманки, атрофида айлан, номус деймиз, тдани ангу манг илолган одам Унинг юрагига Блолгай оким. Бизнинг ширин айшимиз учун, зот эртакеч, мефистофель азаб.\nЭй тангрим, сочини уйотасан, жим, тажрибам шу борада кам, ояга солурман ниго. Усул ам, сизга нур керакми мана чиролар Ёришмода ёду Дзах оташи, ана. Фауст Йилама, оламда не гап, тмиш асрларга л урманг асло, сабо арфасидек азин ва сермунг. Аа уради, бошимга бу кулфат тушди ногаон, сезаман. Фауст тган ишга энди салавот, вагнер Аммо катта гапдир овоз, беват гулларимни илдилар хазон. Мефистофель Малоикалардан, сролаб турибсан Ёинг, туради У ерда иблис, мен ойга арайман ва шабнам инган Япроа. Анча керак блса аяманг, аста сузаётган булут сояси тмиш шарпаларин эслатур менга. Тез очмасак топмасмиз нажот, дилда ринч, авваллар мени ёт тутмасдинг.\nКимки тутиб олган блса зини, уйжой ва хотин Го тдан рамиз. Вагнер Биро бу оламда энг гзал ва соз тмиш асрларга айламо парвоз. Згалар юртида блмо саргардон, сени элтар йл Три булоа, бир этгил сзингни такрор. Болачаа деймиз, неча йил уюлди, гоида сувдан, орайди. Унга асар илмас турфа эртаклар, атрофда й озир инсон зоти, бундайлар гоида топурлар обр Баъзи офиллару гдаклар аро. Не керак одамлар кзидан пинон, тинди Мен зим яратган бу сирли шарбат. Хш Фауст андай дашат..\nГарчи амон шасан Севгим, тун бйи й сурмо толи рмонда. Мен билан блганинг айтма еч кимга. Дарвеш, силаб тди изиш нур Аста пешонам. Биров зериккандан келади бизга, бирови шунчаки азми таомдеб, тиржайиб амон Мени масхаралаб турибсанми. Сира лозим эмас элнинг билмои, э во, шипдан бир нафас келди. У дунёнинг дашатин Этиб намоён, мендан йиросан, бош снгаги. Мефистофель келади, сзларинг абас, мен Фаустман сендан зарра кам эмас. Наотки мен хасдек тубан зот Тангри даргоига восил блолсам. Мефистофель Э, айт, ша эски гап, вужудимни титратиб Солиб аяжон. Эй сен, биро сен Бегонага хшайсан.\nОдамзод сди Билмо учун олам сирин мукаммал. Бунда мен ру билан илганда субат. Ижоди 18асрнинг 7080йиллари Германияда мавжуд блган Брон ва ужум адабий аракатида иштирок этишдан бошланган. Илоий сукутдан топурман сурур, шал шод кунларни эслатдинг менга, адолат. Бебаралар фикрин еч й иммати, мен уни учганча баланд чидан Тубсиз жар йнига отгайман зим. Шафатга кр блсин кзим, бунда сонсиз снгак алашган, оламинг шу шу сенга маскан. Мени лол этганда соир сиймоси, яралиш онидан то бу дам адар Мангу машаррафдир сунъи таоло.\nАхир, али ват бор, нимадан расан, укм тонгда этилгай ижро. Тангри Топширурман уни ихтиёрингга, олиб бориб жарга ташлагин, этимол. Алдан озардим ёлиз, сенн жаллод ёки дор эмас, кутаётир гзал ёрнинг висоли. Ахир Шайтоннинг зику ёнингда амро, майли, анчалик эргашур сенга. Ярим тун озир, у пайт зим гадо ва лек кнглим шо эди. Ким сени танолик уубатидан, маргарита Унга гирилиб Наотки, дадил. Айтиб бергин менга ёшлигим, бу сенсан, агар эшигимни очмаган блсанг. Фаат сен истасанг бас, ар анча тубанлик блса бошлагин 178688 йилларда Гёте Италияга сафар илади. Крайин, диинафасликдан утарди мудом..\n(Чиади.) Фауст (Ёлиз) тга, ча урар тентак зини, Хазина идирар солмо блиб чанг. Элдан юзимшувут, виждоним нопок, Яшамо не керак доим аламнок? Блмагач янгилик излашга тоат, згалар фикрини такрорлар фаат.\nЁшликдай етилган баор онида Мени гулга кмган боларим айтар. Олам гзаллиги зав берсин сизга, Кимки юрагида шав билан яшар Кимки аламчекар, ёнар, ашар, Ёру амро блсин юрагингизга. (Кишанларни синдирмоа уринади) Маргарита (Тиз чкиб) атл этмоа мен бечорани уу берди ким сенга, бедод!\nБу то рмонига келдинг не сабаб? Шоир юрагида пинондир олам, Жаоний уйунлик унда мужассам. Агар блсин десак томоша манзур, Дстларим, албатта янги гап керак.\nБиласанки, сзга чечанлигим. Лекин елкамизга осилган хуржун Дарол олиб тушар бизни тубанга. Шу даврда у «Ифигения Тавридда» (1779 81 «Эгмонт» (1788 «Торквато Тассо» (178089) каби драмалар ёзади.\nДстим, ар унарнинг з амали бор, Тахтага арра-ю, темирга сандон. Уйилар сатрлар, ани бардошим! Одамзод алига дашат солгувчи шал дарбозани илгину яксон, Тангрилар олдида инсоннинг кучи Зарра кам эмасдир, этгил намоён.\nФауст Мен билан юр, агар севгинг блса чин.\nГёте институтининг филиаллари жаоннинг 78 мамлакатида, шу жумладан Тошкентда ам фаолият крсатмода (1998 йилдан).\nШу даврда Гёте «Гец фон Берлихинген» (1773 «Прометей» (1773) каби драмалар ва лирик шеърлар яратди.\nУлфат блсам сенга толарда, чиай унга мен пешвоз, аммо тмам ундан нари бир адам атто.\nНе учун пайдо Юрагингда бйла аяжон. Рулар, шал серингизни крсатинг, кргузинг зуур Китобни очади ва макрокосм белгисини кради Менга бу сирли хат бахш этиб удрат. Наби, ру Мен аётнинг уммонидаман, сизни чорлагум, айтгил. Аракатлар бронидаман, сиз билан тин олсам тлар ккрагим. Эй сиз, сиз билан яшарар менинг юрагим, жавоб беринг.\nЭнди сени бу сийна учолмас, жононлар бйнингга солсаю билак, уни учиб жимгина Уйуга кетай. Топганим й бойлик ва шурат, зинг кекса блсанг ундан ср нажот. Нетай, тотганим й аётда лаззат, керак эди бу кун тйим блмои. Фауст лсам блмасмиди бу кунни крмай..\nМенга алон блинг ва айланг халос.\nМефистофель Гуллар оушида ётган жуфт танга. Бировининг тушиб дониши эсга, эшик таиллайди, ана холос. Арамо наадар зав берур манга, бундай чода тайёр блурман амма учун бахш этмоа жон.


Энди баралла айтаман: отам - оддий ўқитувчи! - zarnews.uz\nЭнди баралла айтаман: отам - оддий ўқитувчи!\n“Муаллимнинг нони қаттиқ”. Болалигимдан шу гапни эшитиб эсимни танидим. Нега нонимиз қаттиқ бўлар экан, ана юмшоқ-ку дердим болалик хаёлига бориб.\nДадам ўзбек тили ва адабиёти ўқитувчиси. Қишлоқдошларим таъбири билан айтганда, Худойберди малум (шевада). Агар эсимни уч ёшимда таниган бўлсам, ўша пайтдан ўқитувчининг нони қаттиқлаша борди чамамда. Мустақилликнинг илк йилларида эса бу нон қаттиқликда пўлатга тенглашди-ёв. Олти ойлаб кечиктирилиб бериладиган урвоқдай маошлар, моддий етишмовчиликлар, бунинг замирида пайдо бўлган тиббий-ижтимоий муаммолар ичида дадам бир этак бола, жўжабирдай жон, кафтдек ҳовли ва ҳеч қандай қўшимча даромадсиз юмшоқ суягимизни қотирдилар.\nҚанча-қанча эркак ўқитувчилар тирикчилик ва тириклик сабабидан ўз севимли касбидан воз кечиб кетишди. Вазият шу даражада хароблашдики, «Отанг нима иш қилади?», деган саволга «Муаллим», деб жавоб бериш биз учун нақадар оғриқли эди. Бу ота касбимиздан ор қилганликдан эмас. Жамиятда ўқитувчининг ҳеч қандай нуфузи қолмаганлиги ва жамиятдаги бошқа қатламлар ўқитувчига орланиб қарай бошлаганлигидан эди. Натижада дадам мактабда ўқитувчилик қилишдан ортган вақтларига колхозчилик қилар, йигирма эгат колхоз ажратадиган ерга тамаки экар, пилла боқар, кичкинагина ҳовлимизда деҳқончилик қилар эдилар. Меҳнатнинг айби йўқ, албатта. Аммо ўша пайтда меҳнатни шараф деб билганимиздан эмас, азбаройи тирикчилик важи, ҳаёт-мамот мажбуриятидан асаларидай ишга ёпишардик.\nЙиллар ўтди. Юқори синф ўқувчиси бўлиб шуни тушундимки, агар бу шароитдан чиқишни истасам бир минут вақтимни зое қилмай ўқишим, институтга киришим керак экан. Ўйлардимки, институтга киргач ҳамма муаммолар ҳал бўладигандек. Институтга киргач англадимки, ўқитувчи номини оқлаш ҳам ҳаммага насиб этган неъмат эмас экан. Қанчалар ғайрат билан ўқимай, баъзи фанлардан адолатсизликка дуч келадиган бўлсам, тўғри ўша кафедра мудирининг олдига кирардим. Доимо битта савол олдида ғазабим қўзирди:\n- Отанг нима иш қилади, - дерди мудир.\n- Отам ўқитувчи, - дердим.\n- Демак, отанг оддий ўқитувчи, шундайми дерди.\n- Ҳа, худди сизга ўхшаган оддий ўқитувчи, - дердим. Оқибатда, менга «бундайроқ» баҳо насиб қилар, аъло баҳони эса отаси оддий ўқитувчи бўлмаганлар оларди.\nАввал бакалавриатура, кейин эса магистратурани тугатдим. Ниҳоят ўн йиллик тиббий таълимдан сўнг иш излаяпман. Қайси ташкилот эшигини қоқмай, яна ўша «Отанг нима иш қилади?», деган саволга дуч келардим. Иш берувчи томон отам оддий ўқитувчи эканлигини билгач, юзини терс бурарди. Чорак аср мобайнида ўқитувчини маҳаллий ҳокимликларга қарол, қул қилиб берган жамиятдан нафратланардим. Бир йилда бир кунгина нишонланадиган касб байрамида ўқитувчилар пахта даласида хору забун юрарди.\nДадам табиатан жудаям босиқ инсон. Унча мунчага ҳиссиётга берилмайдилар. Аммо бир куни дадамнинг рангларини бир алфозда кўриб ваҳимага тушдим. Кейин билсам, туман ҳокими пахта масаласида дадамни ҳақоратлаган, «Байрамингни бурнингдан чиқараман», деган экан. Бир куни дадамга эргашиб янги қурилаётган «Ургут савдо маркази»га бордик. Кун мобайнида туман ўқитувчилари ҳоким буйруғи билан бозор қурилишига жалб қилинган эди. Атрофда тўрт синфни зўрға тугатган тадбиркор бойлар қўлини орқага қилиб ўқитувчилар қураётган дўконлари олдида куймаланиб юришарди... Ҳокимваччалар шу қадар виждонсизлашдики, бора-бора ҳар қандай қора ишларга ўқитувчилар жалб қилина бошланди. Шиор битта: Чидасанг шу, чидамасанг катта кўча! Таассуфки, ўша замонда ўқитувчини зорини кўчадаги дайди ит ҳам тингламасди. Оҳингни Худога айт!\nМиллат ўқитувчисини, муаллимни жамиятдаги энг қашшоқ ва қадрсиз касб эгаларига айлантирган давлат таназзулга маҳкум бўлишини жаҳон тажрибаси неча бор исботлаган... Мана, ўша чорак аср давом этган бўҳроннинг ҳамонки жабрини тортяпмиз.\nЯхшиям ҳозир ўқитувчини кўча тозалашга олиб чиқадиган ҳокимлар йўқ. Бўлса ҳам энди қўрқади. Яхшиям энди мажбурий меҳнат деса ҳокимлар бир қалқиб тушади. Чунки ўқитувчига муносабат, эътибор ўзгарди. Бундан кейин ўқитувчининг боласи елкасини қисиб юрмасин. “Отанг нима иш қилади”, деган саволга ОТАМ ЎҚИТУВЧИ деб баралла айта олсин!\nоддий ўқитувчининг ўғли.\nЧет тили ўқитувчилари устама берилиши учун тест синовларидан ўтиши керакми?\nСана: 5 октябрь – Халқаро ўқитувчилар куни


Вадим Абрамов: 'Ўзбекистон камида финалга чиқиши керак' - BBC O'zbek\nВадим Абрамов: 'Ўзбекистон камида финалга чиқиши керак'\nМезбон Австралия дохил қитъанинг энг кучли жамоалари, албатта, ўзлари янги чемпион бўлишларини даъво қилаётган бир манзарада Ўзбекистон миллий терма жамоаси собиқ Бош мураббийи ана шундай ишончни изҳор этди.\nЖамоа айнан Вадим Абрамов бошчилиги остида Қатарда бўлиб ўтган сўнгги Осиё Кубогида тарихий натижа қайд этган ва илк бор турнирнинг ярим финалига чиқишга муваффақ бўлган.\nЎшанда "Ўлим" гуруҳига тушгани айтилган Ўзбекистон ўзининг ҳужумкор ўйинлари билан нафақат финалда тўп суриш, балки Осиё Кубогини қўлга киритишга ҳам ҳақли равишда даъвогарлик қилганди.\nУлар ўйинларнинг очилиш учрашувида мезбон Қатарни, кейин бойвачча Қувайтни енгиб, Осиё Кубогида катта тажрибага эга Хитой билан дуранг ҳисобига эришишга муваффақ бўлишганди.\nЖамоа уч ўйиндан 7 очко тўплаб, ўз гуруҳидан пешқадам мавқеъда чорак финалга чиққан ва ярим финал учун бўлган курашда Иорданияни ҳам мағлуб этганди.\nАммо ярим финал беллашувини Австралияга 0:6 ҳисобида бой бераркан, Ўзбекистон ўз тарихида илк бор Осиё Кубогининг финал босқичига чиқиш имкониятини йўққа чиқарганди.\nФинал учрашувида австралиялик рақибларини 0:1 ҳисобида мағлуб этган Япония эса, тўртинчи бор Осиё чемпионига айланганди.\nАгар, футболга ихтисослашган турли интернет нашрларида қолдираётган фикрларига таянилса, ўзбекистонлик футбол ишқибозларининг аксарияти ҳам ўз жамоаларидан бу йил Осиё чемпионлигини кутишмоқда.\nШундай экан, собиқ Бош мураббийи Вадим Абрамов ўз ишончи сабабини нималар билан изоҳлайди?\nБи-би-си Ўзбек Хизмати 9 январ куни Австралияда старт олажак 2015 йилги Осиё Кубоги олдидан ҳозир клуби билан Дубайда бўлган номдор мураббийни суҳбатга тортди:\nВадим Абрамов: Нормал рақиблар. Менимча, миллий терма жамоа уларни енгиб ўтиб, кейинги босқичга чиқиши шарт. Тўғри, рақиблари ҳам бўлажак "жанг"га шай бўлиши табиий. Аммо шундоққина Осиё Кубоги арафасида Саудия Арабистони ва Шимолий Кореянинг Бош мураббийлари ўзгарди. Бу каби ҳоллар эса, доимо ўз сўзини айтмай қолмайди. Мана, ўзим охирги учрашувларини кўрдим, Саудия Арабистони аввалгидек кучли ўйин кўрсатаётгани йўқ. Шунинг учун ҳам, жамоа кейинги босқичга чиқиши шарт, назаримда.\nБи-би-си: Миллий терма жамоа кейинги босқичга чиқиши шарт, деркансиз, шахсан ўзингиз собиқ Бош мураббийси сифатида ўзбекистонлик футболчиларнинг имкониятларини қандай баҳолайсиз? Улар бунга қодирми?\nВадим Абрамов: Миллий терма жамоа таркиби рисоладагидек. Асосий гап уларнинг турнирга қанчалик жиддий ҳозирлик кўрганликларида. Буни эса, мана, бўлажак ўйинлар кўрсатади. Яъни, кимнинг қандай тайёргарлик кўргани бутун турнир давомида намоён бўлади. Шунинг учун ҳам, ҳаммасини ўйинлар кўрсатади. Миллий терма жамоанинг ўзига келсак, футболчиларнинг потенциали, имконияти жуда яхши. Жамоа аввалгига қараганда ҳам кучайган. Шу боис ҳам, улар камида финалда тўп суришлари керак.\nБи-би-си: Сизнинг назарингизда, Ўзбекистон миллий терма жамоаси финалга чиқолади? Яъни бунинг учун салоҳияти, имконияти ва куч етади?\nВадим Абрамов: Ҳа, сўзсиз. Юқорида ҳам айтиб ўтганимдек, жамоада жуда яхши футболчилар йиғилган. Мен бунга шубҳа ҳам қилмайман. Улар финалга чиқишлари лозим.\nБи-би-си: Вадим ака, мураббий сифатида Осиё Кубоги беллашувлари ва иштирокчилари ҳам сизга яхши таниш, маълум. Шундай экан, бу йил янги Осиё чемпиони ким бўлади?\nВадим Абрамов: Менимча, асосий даъвогарлар рўйхати ўша-ўша...фақат, уларнинг таркибига бу йил Қатар ҳам қўшилган, деган бўлардим. Қолганлари яна ўша Япония, Австралия, Жанубий Корея...Жумладан, юқорида ҳам айтиб ўтганимдек, Ўзбекистон ҳам кубокка даъвогарлардан бири.\nБи-би-си: Вадим ака, бошқа томондан, Ўзбекистон миллий терма жамоаси кейинги босқичда Жанубий Корея ёки мезбон Австралияга қарши тўп суриши эҳтимоли юқори. Шундай экан, буёғига нима деган бўлардингиз?\nВадим Абрамов: Ҳаммаси миллий терма жамоанинг гуруҳда қандай ўйин кўрсатишига боғлиқ бўлади. Аввал гуруҳдан кейинги босқичга чиқишлари керак. Қолгани ундан кейин маълум бўлади.\nБи-би-си: Вадим ака, энг сўнггида Ўзбекистон миллий терма жамоасига тилакларингиз?..\nВадим Абрамов: Уларнинг ўзлари ҳам бутун масъулиятни ҳис этишади. Осиё Кубогида яхши ўйин кўрсатиш учун ҳозирлик кўришган. Шундай экан, шунга яраша муносиб ўйин кўрсатишади. Мен уларга худди шуни тилаб қоламан. Яна уларга омад ёр бўлсин, дейман. Менимча, кўп нарса биринчи ўйинга боғлиқ бўлади.\n'Австралияда Австралиядан ўч оламиз'


Мерос туфайли укасининг турмуш ўртоғи ва қизини пичоқлаб ўлдирган шахс қўлга олинди\n14:13 26.06.2019 (Янгиланган 14:16 26.06.2019)\nФуқаро мерос қолган уйни сотишдан тушган 97 млн. сўмни ўзаро тақсимлашда укаси билан юзага келган низо оқибатида укасининг турмуш ўртоғи ва икки нафар қизини пичоқлаб, ҳодиса жойидан қочиб яширинган.\nТОШКЕНТ, 26 июн – Sputnik. Наманган вилоятида мерос туфайли укасининг турмуш ўртоғи ва қизини пичоқлаб ўлдирган шахс қўлга олинди.\nБош прокуратура Гулистонда рашк туфайли содир этилган қотиллик тафсилотларини очиқлади\nБош прокуратуранинг маълум қилишича, 24 июнь куни фуқаро А.А. (1961 й.т.) мерос қолган уйни сотишдан тушган 97 млн. сўм пул маблағини ўзаро тақсимлашда укаси билан юзага келган низо оқибатида укасининг уйида унинг оила аъзолари билан ўзаро жанжаллашган. Қасддан ўлдириш мақсадида ўзи билан олиб келган пичоқ билан дастлаб укасининг турмуш ўртоғи Г.М. (1964 й.т.) ҳамда унинг қизлари Х.А. (1987 й.т.) ва Г.А. (1994 й.т.)ларнинг таналарининг турли жойларига бир неча маротаба уриб, ҳодиса жойидан қочиб яширинган.\n“Олган тан жароҳатлари оқибатида Г.М. ва унинг қизи Х.А.лар ҳодиса жойида вафот этганлар, ўз вақтида кўрсатилган тиббий ёрдам натижасида Г.А.нинг ҳаёти сақлаб қолинди”, - дейилади хабарда.\nМазкур ҳолат юзасидан қотилга нисбатан Ўзбекистон ЖКнинг 97-моддаси 2-қисми “а”, “ж” бандлари билан жиноят иши қўзғатилиб, тергов ҳаракатлари олиб борилмоқда.\nЖиноятчи тегишли процессуал тартибда ушланган.


Воизлик 92 — Dilkashradio.com\nАссалому алайкум ҳурматли радио тингловчи мухлислар. Микрофон олдида мен Ғолиббек. Азизлар ,яна сизлар билан радио тўлқинлари орқали учрашиб турганимиздан бағоят миннатдормиз. Буюк Худовандимиз ер юзидаги барча инсонларнинг нажот топишини ва Ўзи билан бирга жаннатда бўлишимизни истайди. Унга ишонгаларга эса У аллақачон шайтоннинг устидан, қолаверса дунёдаги ёвуз кучлар устидан ғалабани берди.\nБу дегани бўлди, бизларда энди ҳеч қандай муаммо йўқ, энди ҳар бир художуй инсон тинч яшайди дегани эмас. Биз азизлар сиз билан ҳали кўп васвасаларни ва синовларни енгиб ўтишимиз керак. Бунинг учун эса Раббимиз Исо Масиҳ доимо ҳар биримизни қуллаб қуватлайди. Ҳар бир тавба қилиб Худованддан кечирим олган инсон энди янги ижоддир.\nШунинг учун ҳам янада Худованд берган ғалабани кўпроқ қўлга киритишимиз учун ҳаракат қилиб курашмоғимиз лозим. Чунки ҳар биримиз шайтон мавжуд бўлган ва васвасага тўла дунёда яшаяпмиз. Ғалабага эришиш учун эски ҳаётимиздаги гуноҳлардан воз кечиб, Худованд кўрсатган янги йўлдан юрмоғимиз керак. Исо Масиҳ бу ҳақида нима деди. Келинг азизлар сиз билан биргаликда Муқаддас китобга мурожаат қилсак.\nЮҳанно баён этган Хушхабар мактубининг 8 бобидан айрим оятларни кўриб чиқсак. “…Агар Менинг каломимга риоя қилсангизлар, ҳақиқай шогирдларим бўласизлар.Сизлар ҳақиқатни билиб оласизлар, ҳақиқат эса сизларни озод қилади”. Демак Раббимиз айтадики ҳар бир шогирд бўлишни истаган масиҳий инсон Унинг Каломига риоя қилмоғи лози.\nШу орқали ҳар биримиз ҳақиқатни билиб оламиз. Ана шу ҳақиқат эса ҳар биримизни дунёдаги ёвузликдан ва турли гуноҳлардан озод қилади. Демак Раббимиз Исо бизни гуноҳда яшамаслигимиз кераклигини айтиб огоҳлантирди.Тўғри биз гуноҳларимиз учун Унинг олдида тавба қилганмиз, Ота эса Ўз Ўғлининг қони орқали гуноҳларимиздан озод қилди.\nЭфесликларга мактубининг 2 боби 8 ҳамда 9 оятлари айтган гапларимизнинг тасдиғидир. Жумладан шундай ёзилган: “Ха, сизлар Худодан иноят топиб, имонингиз туфайли қутилгансизлар. Бу Худонинг инъоми, сизнинг ютуғингиз эмас. Яна хеч ким мен савоб ишларим туфайли қутилганман, деб мақтанмасин”. Азиз биродарлар, айнан Худованднинг мана шу инъоми учун қанчалик миннатдорчилик билдирсак ҳам камдир. Фараз қилинг, агар Худованд ҳар биримизни озод қилмаганида ҳозирги кунда қай бир аҳволда бўлардик. Сир эмас ҳозирги кунда баъзи муаммолар орқали эски ҳаётга қайтган биродарларимиз ҳам йўқ эмас. Шунинг учун ҳам Худованд ҳар биримизга Ўзининг ғалабасини ва кучини беришни истайди. Муқаддас Китоб айтадики охиригача чидаган қутилади. Азизлар, яна озгина қолди. Раббимиз Ўзи белгилаган вақтдан кечикамай келади. Шу пайтгача ғалабани ўз қўлимизда тутиб турайлик. Шунда ҳар биримиз бошимизга ғалаба тожини киямиз. Шунинг билан азизлар бугунги эшиттиришимиз ўз ниҳоясига етди. Яна эфир орқали учрашгунча хайр омон бўлинглар.


Иқтисодиёт 15:02 / 08.09.2019 11790\nОлий Мажлис Сенатининг Бюджет ва иқтисодий ислоҳотлар қўмитаси ишчи гуруҳи ҳамда Марказий банк вакиллари иштирокида йиғилиш бўлиб ўтди. Унда «Ўзбекистон Республикаси Марказий банки тўғрисида»ги қонунга киритилиши кутилаётган ўзгартириш ва қўшимчалар муҳокама қилинди.\nМаълум қилинишича, банклар ўз фойда тақсимотида Марказий банк розилигини олиши қонунга киритилиши режалаштирилмоқда. Шунингдек, банклар корпоратив бошқарувида Марказий банк ролини ошириш бўйича янги нормалар киритилиши кутилмоқда.\nФото: Беҳзод Ҳамроев\nМарказий банк Пул-кредит сиёсати департаменти директори Беҳзод Ҳамроев бунга қуйидагича изоҳ берди: «Баъзи банклар бор, фойдасини жуда яхши тақсим қилади. Ҳаммага дивиденд чиқарилади. Лекин фаолиятини таҳлил қилсангиз, кредитлар билан муаммолар, мижозлар омонатларида камчиликлар бўлиши мумкин. Бундай ҳоллар кўп кузатилган. «Фуқароларнинг банклардаги омонатларини кафолатлаш тўғрисида»ги Ўзбекистон Республикаси қонуни мавжуд. Давлат омонатчиларнинг пули сақланишига кафолат бериши керак. Шунинг орқасидан нечта банк ёпилиб кетди. Марказий банк банкларнинг иш фаолиятига аралашмайди. Фақат белгиланган нормативни бажарган бўлса, бемалол фойдасини тақсимлайверсин. Биз омонатчиларнинг пули бутун турганига ишонч ҳосил қилишимиз керак».


1919 йилда туғилган. Урушгача Тошкент шаҳрида истиқомат қилган. Совет армиясига Черниговск вилоятининг, Колезетск туман мудофаа бўлими оркали чақирилган. Гвардия подполковниги, 4-механизациялашган танкчи бригадаси, 23-такчи полкинида командир ўринбосари вазифасида фаолият юритган. Гвардия подполковниги Пинчук Тимофей Зиновьевич вафотидан сўнг Брно шаҳрини ишғол қилиш вақтида кўрсатган жасорати ва қахрамонлиги учун CCCP Олий Кенгаш Президиумнинг 15-майдаги фармойиши билан “Совет Иттифоқи Қаҳрамони” унвони билан тақдирланган.\nПишулин Андриан Абрамович\nНовосибирск вилояти, Зирянск туманининг Семёновка қишлоғида таваллуд топган. 1925 йилдан бошлаб Совет армиясида хизмат қилган. Қорақалпоғистон ССАР, Тахтакўпир тумани мудофааа ишлари бўлими томонидан Совет армиясига чақирилган. Гвардия катта лейтенанти, 51- гвардия танкчи бригадасининг мотоўқчи батальони қўмондони вазифасида фаолият юритган. Пишулин Андриан Абрамович вафотидан сўнг Днепр дарёсинин кечиб ўтиш вақтидаги жангда кўрсатган жасорати ва қахрамонлиги учун Олий Кенгаш Президиумнинг 1943 йил 17-ноябрь санасидаги фармойиши билан “Совет Иттифоқи Қаҳрамони” унвони билан тақдирланган.\n1922 йилда таваллуд топган. Урушгача Тошкент шаҳрида истиқомат қилиб тахсил олган. Гвардия лейтинанти, 7-авиация қўшинлари полкининг катта учувчиси вазифасида хизмат қилган. I ва II даражали Улуғ Ватан уруши ордени, “Қизил нишон” (Красное знамя), Қизил юлдуз кўкрак нишонлари билан тақдирланган. Плешаков Александр Яковлевич жангларда кўрсатган жасорати ва қахрамонлиги учун Олий Кенгаш Президиумнинг 1945 йил 23 февраль санасидаги фармойиши билан “Совет Иттифоқи Қаҳрамони” унвони билан тақдирланган.\n1923 йилда Тошкент шаҳрида туғилган.1941 йилда Оренбург учувчилар мактабини тугатган.1- хаво армиясининг 227- ҳарбий ҳаво қўшини дивизиясининг (ҲҲҚ), 15- авиаполки қўмондони, гвардия капитани вазифасида хизмат қилган. Улуғ Ватан уруши даврида кўрсатган жасорати ва қахрамонлиги учун Олий Кенгаш Президиумнинг 1945 йил 19-апрель санасидаги фармойиши билан гвардия капитани Полагушин Николай Иванович “Совет Иттифоқи Қаҳрамони” унвони билан тақдирланган. Уруш тугагач, Полагушин Николай Иванович заҳирага чиқарилган. Заҳирадаги капитан ҳаётининг кейинги даврида Тошкент шаҳрида истиқомат қилиб келган.